title: Venäjän federaation historia 2008 alkaen

text: Medvedev on puhunut avoimesti monista Venäjän ongelmista, mutta ei ole toistaiseksi kyennyt niitä olennaisesti ratkaisemaan. Esimerkiksi korruptio oli vuonna 2010 paheneva ongelma Venäjällä aikana, jolloin maa oli talouskriisissä kansainvälisen taantuman takia. Ajanjakson dramaattisiin tapahtumiin on kuulunut Venäjän–Georgian sota elokuussa 2008. Joulukuussa 2011 oli duuman vaalit, joissa valtapuolue menetti kannatustaan. Opposition mielestä vaalit olivat epärehelliset ja kymmeniä tuhansia mielensoittajia marssi Moskovassa.


text: Maaliskuun alussa 2008 oli Venäjällä presidentinvaalit, joissa etukäteen suosituin ehdokas oli presidentti Putinin suosittelema Dmitri Medvedev, joka oli taustaltaan pietarilainen lakimies ja liikemies. Medvedev oli niin sanottu teknokraatti, joka kannatti poliittisen eliitin ylhäältä ohjaamaa Venäjää, ja vastusti Putinin tavoin länsimaiden tyylistä hallintomallia. Venäjän teknokraatit uskovat teknis-taloudellisten uudistusten luovan hyvinvointia ja taloudellisten olojen kohentumista kaikelle kansalle.


text: Medvedevin ohella ehdolla olivat äärikansallisten liberaalidemokraattien Vladimir Žirinovski, kommunistien Gennadi Zjuganov sekä vain vähän kannatettu demokraattisen puolueen Andrei Bogdanov.


text: Muilla kolmella kilpailevalla ehdokkaalla ei ollut käytössään läheskään niin paljon television lähetysaikaa kuin Medvedevillä, jonka jo etukäteen uskottiin voittavan vaalit. Pietarin keskustassa oli vain muutamia Medvedevin vaalijulisteita. Opposition ehdokasta Bogdanovia pidettiin todellisuudessa valtapuolueen luoman harhautusopposition edustajana, ja monet todelliset oppositioehdokkaat kuin Mihail Kasjanov ja Garri Kasparov oli suljettu vaaleista pois. Vladimir Žirinovskia ei pidetty vakavasti otettavana presidentiksi, ja kommunistien Gennadi Zjuganovilla ei olisi ollut viime kädessä mahdollisuuksia Medvedeviä vastaan. Vaalien tulosta pidettiin ennalta arvattavana ja päätettynäkin, ja itse vaaleja tylsinä. Huono sää haittasi vaalisunnuntain äänestystä. Äänestysvilkkaus ei ollut kovin suuri, sillä monet pitivät Medvedevin voittoa kuitenkin varmana.


text: Medvedev voitti vaalit saaden 70,2 % äänistä. Pois suljetut ehdokkaat ja muun muassa Zjuganov arvostelivat vaaleja etukäteen suunnitelluiksi ja epärehellisiksi. Vaalilakia rikottiin selvästi joillakin paikoin. Monet länsieurooppalaiset lehdet sanoivat vaaleja epädemokraattisiksi. Vaaleja verrattiin lännessä neuvostoaikojen vaaleihin, joissa oli vain yksi ehdokas.


text: Jo ennakolta arvailtiin, että aikaisempi presidentti Putin jatkaa politiikassa pääministerinä. Pidettiin epäselvänä, nousisiko Medvedev vahvaksi itsenäiseksi poliittiseksi hahmoksi Putinin varjosta. Putinilla arveltiin olevan suuri määrää valtaa jatkossakin ja hänen epäiltiin aikovan käyttää todellista valtaa kulissien takana samaan aikaan kun Medvedevistä toimisi länsimaita miellyttävänä pehmeänä keulakuvana. Putin arveltiin toisaalta sopivalla hetkellä jättäytyvän vallasta pois. Medvedeviä pidettiin tyyliltään Putinia liberaalimpana, mutta kaasukiistassa hänkin oli käyttänyt lujia otteita.


text: Venäjällä näytti vuoden 2008 alussa vallitsevan puoliavoimesti esillä oleva eri turvallisuuspalvelujen välinen valtakamppailu. Huumevirasto FSKN-RF:n johtaja Viktor Tšerkesov ja turvallisuuspalvelu FSB:n johtaja Nikolai Patrušev olivat olleet eri mieltä muun muassa joidenkin FSKN:n virkailijoiden pidätyksistä ja myrkytyksistä. Tämä liittyi luultavasti kahden kilpailevan Kremlin klaanin, silovikkien ja sivilikkien väliseen pinnanalaiseen valtataisteluun. Venäjän eliitti näytti vuoden alkupuolella 2008 olevan silti yhtenäisempi kuin 1990-luvulla, ja maahan oli syntynyt eräänlainen oligarkia... Medvedeviä pidettiin Putinia pehmeämpänä, mutta hänkin kannatti Putinin tavoin ylhäältä ohjattua hallintoa, ja piti parlamentaarista demokratiaa vaarallisena. Medvedev kuitenkin julkisesti on ilmoittanut vastustavansa maahan pesiytynyttä laittomuutta ja korruptiota.


text: Medvedev on tukenut voiman käyttöön pohjautuvaa ulkopolitiikkaa tarpeen vaatiessa, mistä on osoituksena Venäjän–Georgian sota elokuussa 2008. Venäjä on perinteisesti tukenut osseetteja, jotka haluavat irtautua Venäjän naapurivaltio Georgiasta. Etelä-Ossetia ja Abhasia ovat olleet 1990-luvun alkupuolelta lähtien käytännössä irtaantuneita Georgiasta. Georgian johtaja Miheil Saakašvili määräsi joukkonsa valtaamaan Etelä-Ossetian. Venäjä vastasi nopeasti, ja elokuussa 2008 Venäjän joukot vyöryivät Abhasiaan ja Etelä-Ossetiaan, sekä myös niiden rajojen yli Georgiaan. Molemmat sodan osapuolet rikkoivat ihmisoikeuksia. Georgialaisten hillitön tulitus kohdistui ajoittain vahingossa siviileihinkin, ja venäläiset sotilaat ryöstelivät georgialaisten koteja.


text: Venäjä tunnusti pian sodan jälkeen miehittämänsä Etelä-Ossetian sekä Abhasian itsenäisyyden. Osaltaan tämä oli Venäjän vastaveto lännen tukemalle Kosovon itsenäistymiselle vanhasta Venäjän liittolaisesta Serbiasta. Venäjä voitti sodan Georgiaa vastaan, ja suhteet länteen palautuivat ennalleen melko nopeasti. Medvedev ehdotti vuoden 2008 lopuilla duumalle duuman ja presidentin istuntokausien pidentämistä kuuteen vuoteen. Vuoden 2009 alussa väitettiin Medvedevin havittelevan valtaa Venäjällä Putinilta.


text: Venäjällä oli vuoden 2009 alkuun mennessä esiintynyt monia luvattomia mielenosoituksia, kun Venäjän talous kääntyi melko rajuun laskuun ja kansan elintasonäkymät synkistyivät. Näiden tukahduttamista kannattaa erityisesti Putin. Venäjän talouskriisi johtui pääosin Yhdysvaltain kriisistä ja muista kansainvälistä vaikeuksista, mutta sitä syvensi muun muassa se, että sijoittajat vetivät Venäjältä sijoituksiaan Etelä-Ossetian sodan takia.


text: Venäjän talous on vahvasti riippuvainen ulkomaisista luotoista. Venäjän taloudessa näkyi vuonna 2008 monia ongelmakohtia, muun muassa suuri tuonti vientiin nähden, yritysten suuret velat ja ruplan vahvuus, joka heikensi venäläisten yritysten kilpailukykyä ulkomailla. Vuoden 2009 helmikuun lopussa ennustettiin Venäjän bruttokansantuotteen putoavan 2-3 %. Superrikkaiden määrä laski. Koska sosiaaliturva ei ole Venäjällä hyvä, kansalaisten tyytymättömyys hallintoa kohtaan voi kasvaa vakavaksi ongelmaksi. Monien mielestä nykyinen talouskriisi ei ole niin paha kuin se missä Venäjä oli 90-luvun alussa. Mutta kriittisimpien tahojen mielestä Putinin oma politiikka ja lännen talouskriisi ovat ajaneet Venäjän pahaan poliittis-taloudelliseen kriisiin, missä nykyinen valta saattaa romahtaa ja maa hajota. Mutta vuoden 2009 syksyllä oli taas näkymiä maailmantalouden elpymisestä. Heinä-elokuussa 2009 Venäjän viranomaiset väläyttelivät Georgian vastaisen sodan mahdollisuudesta ja sanoivat estävänsä Georgian sotilaallisen varustautumisen. Venäläisten mukaan Georgiasta olisi ammuttu kranaatteja Etelä-Ossetian puolelle. Erään suomalaisen kommentaattorin mielestä Venäjällä ei ollut vuonna 2009 taloudellisesti varaa käydä sotaa Georgiaa vastaan. Samaan aikaan Venäjä pyrki toimillaan liittämään Abhasian ja Etelä-Ossetian vaikutuspiiriinsä. Dagestanissa ja Ingušiassa oli levottomuuksia, kun Tšetšenian oli jonkin verran rauhoittunut. Kesällä 2009 oli näkyvissä terrori-iskujen, murhien ja vastaavien lisääntymisestä Venäjän Kaukasuksen alueella, Ingušiassa, Dagestanissa ja Tšetšeniassakin. Levottomuudet liittyivät mm. eri klaanien välisiin yhteenottoihin.


text: Arvostelijoiden mielestä Venäjän keskushallitus ei ottanut huomioon Kaukasuksen tasavaltojen kansallisuuksien ja klaanien välistä tasapainoa Kreml-johtoisessa politiikassaan, jossa mm. Kreml pyrki eri keinoin valituttamaan mieleisensä johtajan vaaleissa. Niinpä 30 kansallisuuden Dagestanin pelättiin olevan ajautumassa kohti sisällissotaa. Vuoden 2009 lopussa Venäjän armeija oli heikosti rahoitettu, korruptio, simputus ja taistelujen ulkopuoliset kuolemat lisääntymässä. Armeija ei houkutellut sotilasuralle lahjakkaita ihmisiä, ja tiedeakatemian tutkija Sergei Poltorakin mukaan sen puolustuskyky oli heikkenemässä. Medvedevin kaudella ovat jatkuneet pienet opposition mielenosoitukset, jotka poliisi on aina hajottanut kovin ottein. Mielenositukset eivät ole kokonaan kiellettyjä. Hajotukset ovat johtuneet siitä, että mielenosoituksia on pidetty paikoissa, joissa niitä ei viranomaisten määräysten mukaan saa pitää. Hallitus on myöntänyt mielenosoituksille pitoluvat vain kauas kaupungin keskustasta, ei näkyville paikoille.


text:
Heinä-elokuun harvinaisen kuivuuden aiheuttamat metsäpalot lisäsivät Putinin hallinnon arvostelua, koska arvostelijat katsoivat etteivät paikalliset viranomaiset pääministeri Putinin hallinto toimineet kyllin nopeasti estääkseen metsäpaloja. Kun Putin nousi sammutuslentokoneeseen ja ilmoitettiin että Putin sammutti kaksi metsäpaloa kuin sankari, arvostelijat suhtautuivat sarkastisesti tähänkin. Kriitikoiden mielestä hallitus halusi kerätä irtopisteitä metsäpaloilla. Hallitus taas syytti oppositiota metsäpalojen hyväksi käytöstä oman asemansa voimistamiseksi. Osin hallituksen arvostelu johtui metsäpaloihin liittyvästä propagandasta, mm eräässä julkaistussa kuvassa näytti siltä että valtapuolueen aktiivit sammuttivat paloa, vaikka kuva oli pari vuotta vanha ja savu lisätty kuvaan jälkikäteen. Kun tieto kuvahuijauksesta levisi, kuva poistettiin puolueen sivuilta. Toisessa tapauksessa taas Putin tapasi voronežilaisia valtapuolueen Nuoren kaartin "auttajia", jotka
tuotiin metsään sen jälkeen kun paikalliset sammuttajat ajettiin ensin pois .


text: Putin lupasi että tuhoutuneiden kylien tilalle rakennetaan uudet, ja että hän ja muut viranomaiset valvovat rakennustöiden edistymistä, ettei kukaan vedä jälleenrakennukseen tarvittavia varoja välistä. Elokuussa 2010 Putin ilmoitti olevansa muita kiinnostuneempi presidentin paikasta vuoden 2012 vaaleissa.


text: Syyskuussa 2010 ilmestyi Venäjän televisiokanaville Moskovan pormestari Juri Lužkovia arvostelevaa ohjelmistoa, erään TV-ohjelman nimen voisi suomentaa "Lättähatun bisnekset". Lužkov oli ajautunut kiistaan presidentti Medvedevin kanssa Moskova-Pietari-tien vetämisestä suojellun Himkin metsän kautta. Medvedev vastusti tien vetämistä Himkin metsän kautta. Lužkov arvosteli Medvedeviä liian pehmeäksi presidentiksi. Lužkovin vastainen lokakampanja pyöri Venäjän TV:ssä pari viikkoa, ja Lužkov kirjoitti Medvedeville kirjeen jossa arvosteli hallintoa sensuurista ja vapauden puutteesta. Pian tämän jälkeen Lužkovin erottamista epäröinyt Medvedev erotti Lužkovin sanoen sen johtuvan luottamuspulasta. Eri arvailujen mukaan mm. taustalla oli joko Moskovan halu ottaa jäljelle jääneiltä voimakkailta aluejohtajilta valta pois, tai sitten kyse oli Putinin ja Medvedevin klaanien valtataistelusta.


text: Vuoden 2010 loppupuolella Internetissä toimiva Wikileaks julkaisi monia eri tahoilta vuodettuja asiakirjoja koskien eri maailman maiden johtajien toimia. Ryöpytykseltä ei säästynyt Venäjäkään. Wikileaksissa julkaistun aineiston mukaan Yhdysvaltain puolustusministeri Gates sanoi että Venäjä on byrokratian ja mafian johtama valtio. Ulkoisesti käytännössä Venäjää johdetaan presidentin linnasta ja varsinkin pääministerin toimistosta käsin. Eräs wikileaksin lähde vertaa Putinia voimakkaaseen Batmaniin ja Medvedeviä heikkoon Robiniin. Wikileaksin tietojen mukaan tästä huolimatta byrokratia on presidenttiä ja pääministeriä voimakkaampi, ja korkeat turvallisuusviranomaiset suosivat järjestäytynyttä rikollisuutta koska käyttävät rikollisten palveluja. Mafiavaltioksi Venäjää väittävä Venäjän mafian toimia Espanjassa tutkiva espanjalainen syyttäjä Jose Gonzalez ei silti osannut sanoa missä määrin pääministeri Putin olisi mukana mafian toiminnassa. Pääministeri Putin vastasi tähän, että vastaavanlaisia "vuotoja" on julkaistu Venäjästä ennekin, ja että Wikileaksia saatetaan johtaa tahallaan harhaan. Putinin mukaan Wikileaksin tiedot olivat vääristeltyjä ja poliittisesti motivoituja. Putinin mielestä Batman-Robin-vertaus oli ylimielinen ja myöskään Yhdysvaltain vaaleissa ei olea aina valittu vaaleissa eniten ääniä saanutta henkilöä. Näin ollen Putinin mielestä Yhdysvaltain poliitikoilla ei ollut syytä arvostella Venäjän kansan tekemiä suvereeneja valintoja.


text: Kesäkuussa 2011 Venäjän oikeusministeriö kieltäytyi tuntemattomasta syystä rekisteröimästä oppositiopuoluetta, jossa oli mukana sellaisia Putinia ja Medvedeviä vastustavia liikemiehiä kuin Mihail Kasjanov ja Boris NemtsovToisaalta Nemtsovin-Kasjanovin oppositioryhmän kannatus oli pieni. Omasta mielestään Venäjän laittomuuksia ja korruptiota vastustavan puolueen marssit on aina estetty tai miliisi on hajottanut ne.


text:
Toisaalla taas metallimiljardööri, oligarkki
Mihail Prohorov julisti että hänen keskusta-oikeistolainen yritysmaailman asioita ajava "Oikeutettu asia" puolueensa haastaa Yhtenäisen Venäjän, pyrkien ensin toiseksi suurimmaksi ja sitten suurimmaksi puolueeksi duuman vaaleissa. Markkinaliberalismia ajava Prohorov sanoi myös haluavansa pääministeriksi. Prohorov on Venäjän 3. rikkain mies ja Forbes-lahden mukaan 18 miljardin dollarin omaisuudellaan maailman 39. rikkain mies vuonna 2010. "Oikeutettu asia"-puoluetta on pidetty Kremlin tukipuolueena ja osoituksena "virtuaalipolitiikasta" jossa Kremliä tukevat puolueet näyttävät kilpailevan keskenään. Oppositiohahmojen Nemtsovin ja Kasjanovin mielestä Prohorov oli pelkkä Kremlin hämäystemppu. Toisaalta liikemies Alexander Lebedevin mukaan oppositiosta irtisanoutuminen on Prohoroville vain harhautusta.


text: Prohorov kannattaa Medvedeviä, mutta on kriittisempi Putinia kohtaan. Prohorovin nousu puolueen johtoon lienee tapahtunut Medvedevin tuella Putinin vain sietäessä sen.


text: Prohorov sanoi ettei Venäjä ole liittovaltio, vaan keisarikunta. Prohorovin mielestä nykyinen presidentinvaltaan perustuva autoritaarinen hallintotapa ei takaa vakautta tai kehitystä. Prohorov luetteli monia Venäjän ongelmia kuten teollisuuden romahduksen, talouden riippuvuuden raaka-aineiden tuotannosta, terveydenhuollon, koulutuksen ja kulttuurin huononemisen. Prohorov piti korruptiota suurena ongelmana. Prohorov oli myös niitä harvoja oligarkkeja jotka kannattivat Hodorkovskin vapauttamista.


text: Prohorov sanoutui jyrkästi irti oppositiosta. Prohorovin mukaan oppositio oli niin marginalisoitunut, että sen saattoi sulkea kielenkäytöstä pois. Prohorovin mahdollisuudet politiikassa perustuivat siihen, että hän on rikas ja vaikutusvaltainen Onexim-pankkiin ja kultateollisuuteen liittyvä liikemies, jolla oli rahaa ajatella pistävänsä 100 miljoona dollaria puolueensa vaalikampanjaan ja mediaomistuksia. Prohorovin mahdollisuuksia vaaleissa epäiltiin, koska hänen puolueella ei ollut ennestään kannatusta ja ovensuukyselyjen mukaan korkeintaan 2-2,5% kannatti puoluetta. Prohorovin kannattajien uskottiin olevan suurkaupunkien rikkaita ja keskiluokkaisia. Prohorov pyrki saamaan duumaan tarvittavat 7% vaaleissa, mikä näytti vaikealta. Jotkut Prohorovin puheet ärsyttivät kansaa. Puhe 60-tuntisesta työviikosta nykyisen 40-tuntisen sijaan nosti ammattiliitot vastarintaan ja siihen vastattiin myös raivoisilla yleisönosastokirjoittelulla.


text:
Prohorov sanoi asettuvansa tulevissa presidentinvaaleissa Medvedevin taakse, mitä Medvedev ei kommentoinut. Samassa kuussa Medvedev toisti, ettei aio haastaa presidentinvaaleissa Putinia.
Samaan aikaan Yhtenäinen Venäjä kokosi suurta kansanrintamaa Putinin vaalivoiton varmistamiseksi. Syyskuussa 2011 Prohorov sanoi jättävänsä "Oikeutetun asian" ja perustavansa oman puolueen, koska "Oikeutettu asia" oli hänen mielestään Kremlin sätkynukke. Mutta Venäjän keskusvaalilautakunta ilmoitti, ettei seuraaviin vaaleihin oteta enää uusia puolueita.


text: Vuosina 2000–2008 Venäjän presidenttinä ollut Vladimir Putin ilmoitti haluavansa presidentiksi.


text: Tämä pani päätepisteen niille huhuille, joiden mukaan Putinin ja Medvedevin välillä olisi pahoja riitoja. Valtapuolue Yhtenäinen Venäjä menetti paikkojaan syystalven vaaleissa muille puolueille, vaikka säilyttikin enemmistönsä. Vaaleja pidettiin silti vilpillisinä ja kymmenet tuhannet osoittivat Moskovassa mieltään vaalitulosta vastaan. Mielenosoitus oli historiallisen suuri, isoin sitten Neuvostoliiton hajoamisen. Putinin edustajan mukaan vaalivilppi oli vain vähäistä eikä muuttanut vaalien tulosta. Medvedev lupasi tutkituttaa vaalit, muttei luvannut uusia päin vastoin kuin mielenosoittajat vaativat. Muutenkin Venäjällä oli näkyvissä merkkejä muun muassa Putinin suosion laskusta. Tähän mennessä kansa oli syyttänyt enemmän paikallisia tahoja vaikeuksista, mutta kuin enteenä jokin aika sitten joko Putinille tai ottelijalle oli buuattu ja vihelletty Olympiski-stadionilla. Oikeudenmukaisen Venäjän Mironov ja oligarkki Prohorov aikoivat haastaa Putinin, jonka uskottiin silti voittavan vaalit helposti. Prohorovilla oli edessä vaikea työ kahden miljoonan allekirjoituksen kerääömisessä. Samaan aikaan kun oppositio suunnitteli 24. joulukuuta tapahtuvaa mielenosoitusta, Putinia tukevana vanhoillisena pidetty parlamentin puhemies Boris Gryzlov erosi. Gryzlovin eron väitettiin olevan osan Yhtenäinen Venäjä-puolueen maineen kiillotusta ja yritystä antaa puolueesta mahdollisimman vapaamielinen kuva. Eräs Venäjän turvallisuusneuvoston johtaja, FSB:n korkea virkailija vaati Kiinan tyyppistä internetin sensuuria "rikollisten ja terroristiryhmien" takia. Venäjän valtaklikki näytti ulkoa päin katsoen ajautuneen uskottavuuskriisiin, ja tarkkailija Hanna Smithin mukaan Kreml pyrki siitä ulos lähinnä kosmeettisin muutoksin. Ulkomaisetkaan eivät osanneet sanoa, että onko tuleva Putinin haastaja Prohorov aitoa oppositiota vai Kremlin harhautus. Putin lupasi helpottaa tulevaisuudessa hieman uusien puolueiden rekisteröitymistä, mutta pani rajan tällekin.


text: Putin sanoi TV:n imagonrakennusohjelmassa tärkeimmän oppositiopuolueen johtajaa Kasjanovia huijariksi kun muistutti tämän ottaneen sopimuksista 2% päältä. Putin myös vähätteli sinänsä vielä melko pienien mielenosoitusten merkitystä, ja ehdotti internet-kameroiden asentamista vaalihuoneistoihin vaalien rehellisyyden takaamiseksi. Ohjelmassa "keskustelu Vladimir Putinin kanssa" Putin lupasi erota, jos kansa ei tue häntä vaaleissa. Silti Putin teki myös mustalla huumorilla selväksi, että häntä vastaan asettuva oppositio kukistetaan aina. Putinin kansansuosio oli ovensuukyselyiden mukaan ennätysalhaalla niin että noin puolet äänestäisi Putinia. Syynä Putinin suosion laskuun olivat mm. vanhahtava esiintymistapa ja syytökset siitä että oppositio olisi maksanut mielensoittajille.. Putinin tiedottajan Peskovin mukaan venäläisten tunteet olivat ylikuormittuneet vaalien takia, ja että Putinin kansansuosio palautuisi ennalleen.


text: Kun kiista Georgian kanssa oli sovittu, Venäjä sai 16. joulukuuta 2011 WTO:n jäsenyyden, josta kuitenkin puuttui vielä Venäjän parlamentin hyväksyntä. WTO-jäsenyyden uskottiin hyödyttävän enemmän ulkomaita kuin Venäjää.. Jäsenyyden uskottiin olevan tuhoksi joillekin venäläisyhtiöille, koska WTO-jäsenyyden tuomien muutosten takia Venäjälle alkaa virrata halpoja tuotteita ulkomailta..


text: Maaliskuussa 2012 Putin valittiin presidentiksi 63% ääniosuudella. Toiseksi tullut Gennadi Zjuganov sai 17% äänistä.ETY-järjestö raportoi epäilyttävistä tapahtumista noin kolmanneksella äänestyspaikoista.


title: Scott Barney

text: Scott Barney (s. 27. maaliskuuta 1979 Oshawa, Ontario, Kanada) on kanadalainen jääkiekkoilija. Hän on oikealta pelaava laitahyökääjä. Barney on isokokoinen ja osaa suojata hyvin kiekkoa. Hän on pelannut urallaan 27 NHL-ottelua tehopistein 5+6=11.


title: Scott Barney

text: Barney oli juniorina lupaava pelaaja. Hän voitti OHL:n mestaruuden ensimmäisellä kaudellaan 1995–1996 ja Los Angeles Kings varasi hänet kesällä vuorolla 29. Keväällä 1999 hän pääsi pelaamaan AHL:ssä muutaman ottelun Springfield Falconsissa. Hän loukkasi selkänsä Kingsin harjoitusleirillä ennen kautta 1999–2000 eikä pelannut otteluakaan kolmena seuraavana kautena. Hänen uransakin oli melkein ohi. Barney palasi syksyllä 2002 Kingsin organisaatioon ja debytoi kauden 2002–2003 aikana myös Kingsin NHL-joukkueessa, jossa pelasi kauden aikana viisi ottelua. Seuraavalla kaudella hän pelasi Kingsissä 19 ottelua ja teki niissä tehopisteet 5+6=11.


title: Scott Barney

text: Barney ei pelannut työsulkukaudella 2004–2005 olkapäävamman takia. Hän siirtyi kaudeksi 2005–2006 Atlanta Thrashersin organisaatioon, jossa pelasi kolmessa NHL-ottelussa. Kaudeksi 2006–2007 hän siirtyi Detroit Red Wingsin organisaatioon, mutta pelasi ainoastaan farmijoukkue Grand Rapids Griffinsissä. Red Wings myi Barneyn kauden lopulla Washington Capitalsiin, jossa hän pelasi kuitenkin vain farmijoukkueessa myös kaudella 2007–2008. Kevään 2007 AHL:n pudotuspeleissä Barney oli paras maalintekijä 10 maalilla.


title: Scott Barney

text: Barney pelasi kauden 2008–2009 Saksan DEL-liigan Augsburger Pantherissa ja kauden 2009–2010 hän aloitti Saksan toiseksi korkeimmalla sarjatasolla 2. Bundesligassa, jossa hän edusti SC Bietigheim-Bissingeniä try-out -sopimuksella. Barney ei saanut jatkosopimusta ja viikkoa myöhemmin, lokakuussa 2009 hän siirtyi kuukauden koeajalle SaiPaan. Barney teki jatkosopimuksen loppukaudeksi ja teki 43 ottelussa tehopisteet 16+14=30.


title: Scott Barney

text: Maaliskuussa 2010 Barney teki vuoden mittaisen jatkosopimuksen SaiPan kanssa. Hän pelasi kaudella 2010–2011 hyvin, mutta Barney sai potkut SaiPasta marraskuussa 2010 jäädessään kiinni rattijuopumuksesta. Hän puhalsi 9. marraskuuta vastaisena yönä Lappeenrannan Ainonkadulla 1,72 promillea. Barney johti siihen mennessä SaiPan sisäistä pistepörssiä tehtyään 21 ottelussa tehopisteet 9+9=18.


title: Scott Barney

text: Lähdettyään SaiPasta Barney siirtyi kymmenen päivää myöhemmin Tšekin Extraliigassa pelaavaan BK Mladá Boleslaviin. Hän pelasi siellä 12 runkosarjaottelua tehopistein 2+2=4, kunnes tammikuussa 2011 palasi SM-liigaan ja liittyi Hämeenlinnan Pallokerhoon kauden 2011–2012 loppuun asti kestävällä sopimuksella. Barney pelasi HPK:ssa vain tammikuulle, jolloin hän sai potkut. Barney teki 20 ottelussa vain 5 pistettä. Myöhemmin saman kuun aikana hän teki sopimuksen Sveitsin kakkossarjan HC Thurgauhun. Barney ei ehtinyt pelata Thurgaussa kauaa, sillä tammikuun lopulla Itävallan kakkosarjan EC Dornbirn hankki hänet. Barney Dornbirnissä vain kolme runkosarjaottelua ja teki niissä kuitenkin 13 pistettä. Pudotuspeleissä hän teki 12 pistettä kahdeksassa ottelussa ja oli auttamassa joukkuetta nousemaan Itävallan pääsarjaan.


title: Scott Barney

text: Barney siirtyi kaudeksi 2012–2013 Asia League Ice Hockeyssa pelaavaan korealaiseen High1-joukkueeseen.


title: Quảng Nam

text: Quảng Nam on maakunta Vietnamin Nam Trung Bộn alueella (Eteläinen keskirannikko). Sen rajanaapureita ovat pohjoisessa Thừa Thiên-Huến maakunta, lännessä Laos, etelässä Kon Tumin maakunta, lounaassa Quảng Ngãin maakunta, idässä Etelä-Kiinan meri luoteessa Đà Nẵngin kaupunki.


title: Quảng Nam

text: Quảng Namissa tuotetaan kahta perinteistä tuotetta, joista toinen on runsaasti eteeristä öljyä sisältävää Trà My -kaneli (eli Saigonin-kaneli, "Cinnamomum loureiroi"), joka ei kuitenkaan ole oikeaa kanelia vaan lähisukuista kasvia, ja toinen Ngọc Linh -ginseng ("Panax vietnamensis").


title: Quảng Nam

text: Maakunnassa on kaksi Unescon maailmanperintökohdetta, muinainen Hội Anin kaupunki ja Mỹ Sơnin temppelikokonaisuus. Se on myös maailmanperintökohteeksi luokitellun tien varrella, joka yhdistää Keski-Vietnamin maailmanperintökohteita.


title: Quảng Nam

text: Bạch Mãn kansallispuisto on osittain tämän maakunnan, osittain Thừa Thiên-Huến puolella.


title: Quảng Nam

text: Toinen suosittu matkailukohde on Cu Lao Cham (Cham-saaret).


title: Quảng Nam

text: Chu Lain lentoasema ja Quảng Namin lentoasema ovat matkailijoiden suosimia lentoasemia. Matkailukohteille on mahdollista kulkea vesitse. Cham-saarelle liikennöi Hoi Anista pikavene. Rautateitse saavutaan yleensä Da Nangin tai Tam Kyn rautatieasemalle.


title: Quảng Nam

text: Quảng Nam jakautuu 15 hallintopiiriin:Pääkaupunki Tam Kỳ ja Unescon maailmanperintökohde Hội Anin kaupunki ovat eri kuntia.


title: Bolivianara

text: Bolivianara ("Ara rubrogenys") on Bolivian keskiosissa elävä äärimmäisen uhanalainen papukaija. Frédéric de Lafresnaye kuvaili lajin holotyypin Boliviasta saadusta näytteestä.


title: Valkonaama-ara

text: Valkonaama-ara ("Ara severus") eli aiemmalta nimeltään joikuara on eteläamerikkalainen papukaija. Sen elinympäristö ulottuu Itä-Panamasta Itä-Peruun ja Pohjois-Boliviaan, Brasilian keski- ja koillisosiin sekä Guyanaan, Venezuelaan ja Kolumbiaan. Carl von Linné kuvaili lajin holotyypin Amazonin alueelta saadusta näytteestä.


title: Panamanara

text: Panamanara ("Ara ambiguus") on uhanalainen Keski- ja Etelä-Amerikassa elävä papukaija. Sen nimialalajin elinalue ulottuu Nicaraguasta ja Itä-Hondurasista Luoteis-Kolumbiaan, alalaji "guayaquilensis" elää Ecuadorin länsiosissa. Johann Matthäus Bechstein kuvaili lajin holotyypin Luoteis-Kolumbiasta saadusta näytteestä.


title: Virolaisten suuri kapina

text: Virolaisten suuri kapina oli virolaisten kapina Tanskaa ja saksalaisia Kalparitaristoa vastaan, jotka olivat valloittaneet Viron mannermaan. Kapina käynnistyi vuonna 1222 ja se kukistettiin vuonna 1224.


title: Virolaisten suuri kapina

text: Tanskan kuningas Valdemar II Sejr oli vuonna 1222 saapunut sotajoukon kanssa Saarenmaalle, vallannut sen ja rakentanut sinne linnoituksen. Tanska oli jo aikaisemmin ottanut haltuunsa Varbolan linnoituksen Harjumaalla. Linnoituksen valmistuttua Valdemar lähti Saarenmaalta, jolloin paikalliset hyökkäsivät linnoitukseen ja tuhosivat sen. Saarenmaalaiset jatkoivat sotatoimia mantereella ja nostattivat harju-, lääne-, järva- ja virumaalaisia kapinaan tanskalaisia vastaan.


title: Virolaisten suuri kapina

text: Kansannousu levisi myös Kalparitariston hallitsemiin Sakalan ja Ugandin maakuntiin. Sakalalaiset tappoivat Viljandin linnassa olleet saksalaiset 29. tammikuuta 1223 ja ottivat hieman myöhemmin haltuunsa Lõhaveren linnan, jota oli aikoinaan komentanut virolaisten kansallissankari Lembitu. Ugandilaiset kapinoivat samoihin aikoihin ja kutsuivat apuun novgorodilaisia, joita sijoittettiin Sakkalaan Viljandin linnaan ja Tarton linnaan Ugandissa. Vuoden 1223 alkupuolella koko Viro oli vapaa vieraan vallan miehittäjistä tanskalaisten hallitsemaa Tallinnaa luukunottamatta.


title: Virolaisten suuri kapina

text: 1. elokuuta 1223 noin 8 000 ristiritaria piiritti Viljandin linnan, joka kukistui piirityksen jälkeen 15. elokuuta. Piiritetyt virolaiset kastettiin ja lähetettiin koteihinsa, mutta venäläiset apujoukot hirtettiin. Pian tämän jälkeen saksalaiset valloittivat myös Lõhaveren linnan ja saivat koko Sakalan alistettua. Sakalan valloituksen jälkeen Novgorodin ruhtinas Jaroslav saapui Viroon 20 000 sotilaan armeijan kanssa, joukot miehittivät Ugandin tärkeimmät keskukset. Heidän alkuperäisenä suunnitelmanaan oli mennä kohti Riikaa, mutta saarenmaalaisten kehotuksesta he lähtivätkin kohti Tallinnaa. Matkalla sinne he ryöstelivät Sakalan maakuntaa kostoksi hirtetyistä.


title: Virolaisten suuri kapina

text: Tanskalaisten pitivät puoliaan saarenmaalaisten, harjumaalaisten ja novgorodilaisten lukuisia hyökkäyksiä vastaan. Novgorodilaiset luopuivat piirityksestä neljän viikon kuluttua ja palasivat Novgorodiin lokakuussa. Syksyllä 1223 Tarttoon saapui ruhtinas Vjatškona ja hänen 200 sotilastaan. Hän alkoi kerätä veroa Tarton ympäristöstä ja lähetti veronkantoretkikuntia muihinkin Viron maakuntiin ja jopa Sakalaan. Saksalaiset protestoivat ja piirittivät Tarton 15. elokuuta Albert- ja Herman-piispojen johtamana. Saksalaisten onnistui tunkeutua linnaan, jossa he tappoivat 1 000 virolaista ja kaikki venäläiset Vjatškon mukaan lukien.


title: Virolaisten suuri kapina

text: Kapinan jälkeen saksalaiset ja tanskalaiset saivat jälleen koko Viron mannermaan haltuunsa. Vuonna 1227 kukistui kapinan aloittanut, Viron viimeinen itsenäinen maakunta Saarenmaa. Virolaiset kapinoivat myöhemminkin, mutta eivät onnistuneet siinä yhtä laajasti kuin suuressa kapinassa. Saksalaista valtaa Virossa uhkasivat valloitusten jälkeen myös sisäiset ristiriidat, kun paavi ja Kalparitaristo kiistelivät maa-alueiden jaosta.


title: Vladimír Weiss

text: Vladimír Weissillä voidaan tarkoittaa seuraavia ihmisiä:


title: Hyvä ihminen

text: Hyvä ihminen on Timo Rautiainen & Trio Niskalaukauksen ensimmäinen single albumilta "Kylmä tila". Singlen molemmat kappaleet on sanoittanut Jarkko Martikainen. "Samarialainen" on suomenkielinen cover-versio doom metal -yhtye Candlemassin kappaleesta "Samarithan". Kappaleella vierailevat Nightwish -yhtyeen kosketinsoittaja Tuomas Holopainen sekä basisti-laulaja Marco Hietala. Kappaleen sävellyksen ja alkuperäisen sanoituksen on tehnyt Candlemassin basisti ja keulahahmo Leif Edling.


title: Hyvä ihminen

text: Kappale debytoi Suomen virallisen singlelistan piikkipaikalla, ja se pysyi listalla yhteensä kuusi viikkoa.


title: Vladimír Weiss (1989)

text: Vladimír Weiss (s. 30. marraskuuta 1989 Bratislava) on slovakialainen jalkapalloilija. Hän edustaa Kreikan Superliiga:n Olympiakosta, jonka kanssa hän solmi 3-vuotisen sopimuksen. Weiss on edustanut myös Manchester Cityä, Bolton Wanderersiä, Rangersiä, Espanyolia ja Pescaraa.


title: Vladimír Weiss (1989)

text: Weiss edusti Slovakiaa vuoden 2010 MM-kilpailuissa, joissa joukkue selviytyi neljännesvälieriin. MM-kisoissa joukkuetta valmensi Vladimír Weissin samanniminen isä. Myös Weissin isoisä oli jalkapalloilija.


title: Riverside (yhtye)

text: Riverside on puolalainen progressiivista rock-musiikkia soittava yhtye.


title: Riverside (yhtye)

text: Mariusz Duda, Piotr Grudzinski, Piotr Kozieradzki ja Jacek Melnicki perustivat yhtyeen Varsovassa, Puolassa vuonna 2001. Kvartetin jäsenet yrittivät käyttää hyväksi metallimusiikillisia taustojaan luodakseen uutta ja kokeellista musiikkia Dream Theaterin ja Toolin jalanjäljissä. Jo ennen ensimmäisen albumin ilmestymistä Riverside kärsi musiikillisista erimielisyyksistä ja Jacek Melnicki korvattiin nykyisellä kosketinsoittajalla Michał Łapajlla vuonna 2003.


title: Riverside (yhtye)

text: Yhtyeen kitaristi ja perustajajäsen Piotr Grudzinski menehtyi helmikuun 21. päivä 2016. Yhtye tiedotti tapauksesta samana päivänä virallisilla kotisivuillaan. Yhtye ilmoitti syyskuun 23. päivä 2016 virallisilla kotisivuillaan jatkavansa ilman vakituista kitaristia, käyttäen jatkossa vain vierailevia kitaristeja äänityksissä ja live-esityksissä.


title: Riverside (yhtye)

text: EP:t


title: Aurinkoaratti

text: Aurinkoaratti ("Aratinga solstitialis") on viherarattien sukuun kuuluva eteläamerikkalainen papukaijalaji, jonka esiintymisaluetta ovat Pohjois-Brasilia, Guyana ja Suriname. Carl von Linné kuvaili lajin holotyypin Cayennelta vuonna 1758.


title: Aurinkoaratti

text: 30 cm:n pituinen aurinkoaratti on yksi värikkäimmistä papukaijoista. Sen pää ja kaula ovat kirkkaankeltaiset ja vatsa on punainen. Siivet ja pyrstö taas ovat vihreät. Nuoret linnut eivät ole yhtä värikkäitä kuin aikuiset, joten ne sulautuvat vihreään lehvästöön paremmin. Aurinkoaratin tyypillistä elinympäristöä ovat avoimet metsät, palmulehdot ja harvapuustoiset savannit. Linnut viihtyvät pienissä parvissa, joita voi kokoontua useampia runsaan ruoka-apajan ääreen. Laji on etupäässä hedelmänsyöjä, mutta myös marjat, pähkinät, siemenet ja jopa kukat maistuvat. Aurinkoaratti ruokailee enimmäkseen puissa. Sen läsnäolon paljastaa kimeä kaksitavuinen ääni, jota kuulee tämän tästä myös lentäessä. Laji pesii useimpien papukaijojen tapaan koloon, joka sijaitsee palmussa.


title: Gordie Howen hattutemppu

text: Gordie Howen hattutemppu () on jääkiekossa käytetty nimitys suorituksesta, jossa pelaaja tekee yhden ottelun aikana vähintään yhden maalin, antaa vähintään yhden maaliin johtaneen syötön ja osallistuu vähintään yhteen tappeluun.


title: Gordie Howen hattutemppu

text: Termi on nimetty jääkiekkoilija Gordie Howen mukaan. Howe teki tällaisen hattutempun ensimmäisen kerran 11. lokakuuta 1953, jolloin hän tappeli Fernie Flamanin kanssa, ja toisen kerran 21. maaliskuuta 1954, jolloin hän teki ottelun avausmaalin, syötti kaksi osumaa ja tappeli Ted ”Teeder” Kennedyn kanssa.


title: Gordie Howen hattutemppu

text: Jääkiekkolehti "The Hockey News" on pitänyt yllä epävirallista tilastoa Gordie Howen hattutempuista vuodesta 1996 lähtien. Kyseisen tilaston kärjessä on Brendan Shanahan 17 Gordie Howen hattutempullaan.


title: Are (artisti)

text: Are (oikealta nimeltään Pyry Jaala s. 14. tammikuuta 1989) on Jyväskylästä kotoisin oleva rap-artisti. Are on osana jyväskyläläistä JKL Funk Days hip hop -kollektiivia. Are on myös tunnettu lyhyestä pituudestaan, myös Suomen Pienin MC-nimellä tunnettu Are on 163 senttimetriä pitkä. Levyjä "Maksi" soittaa tiskijukkanimellä Ilpo Varvaskorpi.


title: Are (artisti)

text: Are opiskelee luokanopettajaksi Jyväskylässä.


title: Are (artisti)

text: Are voitti rapin Suomen mestaruuden vuonna 2007 ja tuli hopeasijalle vuonna 2006. Keväällä 2008 hän voitti toisen kerran järjestetyn Kelohonka-Battlen Rovaniemellä. Marraskuussa 2012 Are teki vuosien tauon jälkeen paluun freestylebattlen pariin, nousten 18 kisaajan joukosta voittajaksi historian ensimmäisessä Hattutemppu Battlessa Jyväskylän Ilokivessä.


title: Are (artisti)

text: Are levytti Skill Street Entertainmentille, ja hänen ensimmäinen studioalbuminsa "Jaalan elämää" julkaistiin 5. toukokuuta 2010.


title: Are (artisti)

text: Are ja Stepa julkaisivat "...ja naksuvat luupit" -nimisen yhteislevyn marraskuussa 2012. Albumi sijoittui Suomen virallisen albumilistan 49. sijalle.


title: Are (artisti)

text: Vuonna 2015 Arelta ilmestyi uusi pitkäsoitto: "Raaka ja Leikkaamaton". Levy julkaistiin diginä, CD:nä, sekä Aren ensimmäisenä soolojulkaisuna myös vinyylinä.


title: Are (artisti)

text: Vuonna 2016 Are julkaisi EP-levyn "Tupla P ja Dopermannit". Levyn tuottajana toimi Ruuben.


title: Are (artisti)

text: Maaliskuussa 2018 Are julkaisi "Aina valveilla" -EP:n, joka julkaistiin yhteisjulkaisuna Krison "Promonauha" -EP:n kanssa Meiän Musiikki -yhtiön kautta.


title: Brasilianaratti

text: Brasilianaratti ("Psittacara leucophthalmus") on eteläamerikkalainen papukaija. Sen elinympäristö käsittää suuren osan Etelä-Amerikkaa Kolumbiasta Boliviaan, Paraguayhin, Uruguayhin, Argentiinaan ja Brasiliaan Amazonin alueelle. Philipp Ludwig Statius Müller kuvaili lajin holotyypin Guyanasta 1776.


title: Costaricanaratti

text: Costaricanaratti ("Psittacara finschi") on keskiamerikkalainen papukaija, jonka elinympäristö käsittää Kaakkois-Nicaraguan, Costa Rican ja Länsi-Panaman. Osbert Salvin kuvaili lajin holotyypin Bugabasta Chiriquista Panamasta 1871. Laji on nimetty Otto Finschin kunniaksi.


title: Hispaniolanaratti

text: Hispaniolanaratti ("Psittacara chloropterus") eli aiemmalta nimeltään haitinaratti on Hispaniolan saaren kotoperäinen papukaijalaji. Charles de Souancé kuvaili lajin holotyypin Santo Domingosta vuonna 1856. Hispaniolanaratin alalaji "Psittacara chloropterus maugei" on kuollut sukupuuttoon.


title: Quảng Ninh

text: Quảng Ninh on maakunta Vietnamin koillisosassa Đông Bắcin alueella Kiinan rajalla. Maakunnassa on 1 144 381 asukasta (vuonna 2009) ja sen pinta-ala on 6 099 neliökilometriä. Maakunnan väestötiheys on siten 187,6 asukasta neliökilometrillä. Quảng Ninhin pääkaupunki on Hạ Long, joka sijaitsee Etelä-Kiinan mereen kuuluvan Hạ Longin lahden rannikolla. Luonnonkaunis lahti on valittu Unescon maailmanperintöluetteloon vuonna 1994.


title: Quảng Ninh

text: Quảng Ninhin maakunta sijaitsee aivan Vietnamin koillisosassa Kiinan rajalla Etelä-Kiinan meren rannikolla maan pääkaupungin Hanoin itäpuolella. Quảng Ninh on osa epävirallista Đông Bắcin hallintoaluetta. Maakunnan muoto on pitkänomainen: idässä se rajautuu Kiinaan, etelässä Tonkininlahteen, lännessä Hải Dươngin maakuntaan ja Hải Phòngin kaupunkiin sekä pohjoisessa Bắc Giangin ja Lạng Sơnin maakuntiin. Maakunnan rannikko on rikkonainen ja sen edustalla on yhteensä 2 000 erikokoista saarta. Rajaa Kiinan kanssa on yhteensä 132,8 kilometriä.


title: Quảng Ninh

text: Yli 80 prosenttia maakunnan alueesta on kukkulaa tai vuoristoa. Vuorialueet voidaan jakaa itäiseen ja läntiseen osaan, joista edellinen on pääosin Kiinassa sijaitsevan Shiwan dashan -vuorijonon () jatke. Vuoret kohoavat yli tuhannen metrin korkeuteen. Rannikkotasangolla ja maakunnan keskiosassa on eroosion kuluttamia matalia kukkuloita, joilla on peltoja ja jokilaaksoja. Rannikolla on estuaareja, joihin on muodostunut maan kulkeutumisen kautta vuorovesialankoja. Rannikon tuhansista saarista suurimmat ovat Cái Bâu ja Bản Sen, pienimmät ainoastaan kivenlohkareita. Kaksi kolmasosaa Vietnamin saarista sijaitsee Quảng Ninhin maakunnassa. Osa ainutlaatuisesta saaristomaisemasta, Hạ Longin lahti, on otettu Unescon maailmanperintöluetteloon. Vân Ðônin ja Cô Tôn piirikunnat sijaitsevat saaristoalueella.


title: Quảng Ninh

text: Maakunnan alueella virtaa lukuisia jokia, joista suurin osa on kuitenkin pieniä. Neljä suurinta jokea ovat Thái Binh, Ka Long, Tiên Yên ja Ba Chẽ. Yksitoista jokea on 15–35 kilometrin pituisia. Valtaosa pienistä joista kuivuu talvella, mutta kesällä vettä on runsaasti ja virtaama jopa 1 500 kuutiometriä sekunnissa. Maakunnan edustan merialue on Vietnamin kylmin, ja sen lämpötila saattaa talvisin pudota 13 celsiusasteen alapuolelle.


title: Quảng Ninh

text: Quảng Ninhissä on Pohjois-Vietnamille tyypillinen ilmasto, johon vaikuttavat sekä meri että vuoret. Vuoden keskimääräinen lämpötila on yli 21 astetta ja vuodessa sataa keskimäärin jopa 1 700–2 400 millimetriä. Sateet keskittyvät erityisesti heinä- ja elokuulle: talvella sataa vähän. Maakunta on talvisin koillismonsuunien vaikutuksen alla. Monsuuni tuo Kiinasta kylmää ilmaa, ja lämpötila saattaa vuoristoalueilla pudota nollan alapuolelle. Kesällä vuorostaan erityisesti rannikko- ja saaristoalueet kärsivät rajuistakin myrskyistä.


title: Quảng Ninh

text: Maakunnan sisällä on ilmastollisia eroja. Kiinan rajalla ilmasto on kylmempi ja sateisempi – vuodessa sataa keskimäärin 2 751 millimetriä – kun taas etelässä on lämpimämpää ja kuivempaa. Korkealla vuoristossa (Ba Chẽn ja Hoành Bồn piirikunnat) sateita on vähän ja pakkasta keskimäärin 20 päivää vuodessa.


title: Quảng Ninh

text: Quảng Ninhin maakunta jakautuu kymmeneen piirikuntaan (), kahteen kaupunkipiirikuntaan () ja kahteen kaupunkiin ():


title: Quảng Ninh

text: Vuonna 2009 maakunnassa oli yhteensä 1 144 381 asukasta. Maakunnan väestötiheys on siten yli 180 asukasta neliökilometrillä. Väestö ei ole kuitenkaan tasaisesti jakautunut: maakunnan länsiosassa, jossa pääkaupunki Hạ Long sijaitsee, asutaan tiheämmin. Esimerkiksi Yên Hưngin piirikunnan väestötiheys on 415 asukasta neliökilometrillä, kun taas itäosien piirikuntien väestötiheys on paljon alhaisempi, Ba Chẽn piirikunnassa vain 30 asukasta neliökilometrillä ja Vân Đồnin piirikunnassa 74 asukasta neliökilometrillä. Quảng Ninhin väestö on huomattavan nuorta. Alle 15-vuotiaita on 37,5 prosenttia, yli 55-vuotiaita naisia ja 60-vuotiaita miehiä vain 7,1 prosenttia. Erityisen nuorta väestö on vuoristoseuduilla, jossa lasten osuus on jopa 45 prosenttia väestöstä, ja näillä alueilla myös väestönkasvu on keskimääräistä voimakkaampaa. Maakunnan väestönkasvu on 1,66 prosenttia vuodessa, alhaisempi kuin koko Vietnamin 2,14 prosenttia.


title: Quảng Ninh

text: Quảng Ninhin maakunnan alueella asuu yhteensä 22 etnistä ryhmää, joista kuitenkin vain kuuden väkiluku ylittää tuhannen henkilön rajan. Suurin ryhmä on vietnamilaiset, joita on 89,23 prosenttia maakunnan väestöstä. Muita merkittäviä kansanryhmiä ovat yaot, tàyt, sán dìut, sán chayt ja hoat. Yli sadan henkilön rajan ylittävät nùngit ja mườngit, muita etnisiä ryhmiä asuu maakunnassa alle sata henkeä. Tàyt, sán dìut ja sán chayt asuvat matalilla vuorilla ja harjoittavat pääasiassa riisinviljelyä; hoat ovat vuorostaan Quảng Ninhiin muuttaneiden kiinalaisten jälkeläisiä.


title: Quảng Ninh

text: Quảng Ninhin maakunnan tärkein nähtävyys lienee Hạ Longin lahti, joka on otettu Unescon maailmanperintöluetteloon. Lahdessa on lähes kaksi tuhatta kalkkikivisaarta, joita peittää viidakkomainen kasvillisuus. Useissa saarissa on valtavia luolia, joista suurin on Hang Đầu Gỗn luola. Ranskalaisia turisteja alkoi käydä lahdella jo 1800-luvulla. Matkailijoita houkuttelee myös Bái Tử Longin lahti, ja maakunnan rannikolla onkin lukuisia uimarantoja ja lomakohteita. Quảng Ninhissä on kuitenkin myös monia historiallisia nähtävyyksiä:


title: Harmaapääaratti

text: Harmaapääaratti ("Aratinga weddellii") on eteläamerikkalainen papukaija, jonka elinympäristö ulottuu Kaakkois-Kolumbiasta Itä-Peruun ja Koillis-Boliviaan sekä Luoteis-Brasiliaan. Emile Deville kuvaili lajin holotyypin Pebasista Amazonin yläjuoksulta 1851.


title: José Zorrilla

text: José Zorrilla (21. helmikuuta 1817 Valladolid, Espanja - 23. tammikuuta 1893 Madrid, Espanja) oli espanjalainen näytelmäkirjailija ja runoilija. Hänen mukaansa on nimetty Real Valladolidin kotistadion Estadio José Zorrilla.


title: José Zorrilla

text: Zorrillan isä José Zorrilla oli rauhantuomari, johon Espanjan kuningas Ferdinand VII luotti erityisesti. Hänen äitinsä oli Nicomedes Moral. Zorilla opiskeli jesuiittakoulussa Real Seminario de Noblesissa Madridissa, kirjoitti runoja 12-vuotiaana, ja hänestä tuli Walter Scottin ja Chateaubriandin innokas ihailija. Hän oli koulussa esiintymässä Lope de Vegan ja Calderón de la Barcan näytelmissä.


title: José Zorrilla

text: Zorrilla lähti vuonna 1833 opiskelemaan lakia Toledon yliopistoon, mutta vuoden joutilaisuuden jälkeen hän pakeni Madridiin, missä hän kauhistutti absolutisti-isänsä ystäviä puhumalla kiihkeästi ja perustamalla lehden, jonka viranomaiset heti lakkauttivat. Hän välttyi juuri ja juuri joutumasta Filippiineille ja eli seuraavat vuodet köyhänä.


title: Émile Deville

text: Émile Deville (1824 – 1853) oli ranskalainen lääkäri ja tutkimusmatkailija.


title: Émile Deville

text: Deville osallistui vuosina 1843–1847 järjestettyyn Francis de La Porte de Castelnaun johtamaan suureen tutkimusmatkaan Etelä-Amerikkaan. Yhdessä kasvitieteilijä Hugh Algernon Weddellin kanssa he keräsivät huomattavan kokoelman näytteitä Pariisin luonnonhistorialliseen museoon. Deville nimesi harmaapääaratin ("Aratinga weddellii") matkatoverinsa kunniaksi.


title: Interstate 680 (Ohio)

text: Interstate 680 (I-680) Ohiossa Yhdysvalloissa on Interstate Highway Systemiin kuuluva 26,44 km:n (16,43 mailin) pituinen yhdystie. Tie erkanee pohjoispäässä Interstate 80:sta ja liittyy eteläpäässä Ohio Turnpike -nimiselle Interstate 76:lle. Tie on Mahoningin piirikunnan hallintokeskuksena toimivan Younstownin tärkein liikenneväylä.


title: Interstate 680 (Ohio)

text: Alkuperäisten suunnitelmien mukaan I-680 olisi ollut osa nykyistä I-78 tietä, mutta I-78 tielinjauksen muuttuessa Youngstownin eteläpuolelle tie päätettiin rakentaa kehätieksi ja se numeroitiin I-480:ksi. Viimein vuonna 1962 tie päätettiin rakentaa numerolla I-680. Tie valmistui nykyiseen mittaansa vuonna 1976.


title: Interstate 680 (Ohio)

text: Interstate 680 muodostaa yhdessä I-80:n ja I-76:n kanssa kehätien Youngstownin ympärille.


title: Legend of the Shadowking

text: Legend of the Shadowking on power metal -yhtye Freedom Callin vuonna 2010 julkaistu kuudes studioalbumi.


title: John Patrick Shanley

text: John Patrick Shanley (s. 3. lokakuuta 1950 Bronx, New York, Yhdysvallat) on yhdysvaltalainen näytelmäkirjailija, elokuvakäsikirjoittaja ja elokuvaohjaaja. Hän voitti Oscar-palkinnon parhaasta alkuperäisestä käsikirjoituksesta elokuvasta "Kuuhullut" vuonna 1987. Shanley oli myös ehdolla parhaasta sovitetusta käsikirjoituksesta vuonna 2009 elokuvasta "Doubt – Epäilys" (2008), jota hän myös ohjasi. Elokuva perustui hänen palkittuun Broadway-näytelmäänsä.


title: John Patrick Shanley

text: Shanleyn näytelmän "Danny and the Deep Blue Sea" (1983) suomennos "Danny ja syvänsininen meri" kantaesitettiin Suomen Kansallisteatterin Willensaunassa 3. lokakuuta 1989.


title: Craig Mabbitt

text: Craig Edward Mabbitt (s. 9. huhtikuuta 1987) on yhdysvaltalainen laulaja, lauluntekijä ja Escape the Fate -yhtyeen nykyinen laulaja. Mabitt on myös The Dead Rabbitts-yhtyeen nykyinen laulaja.


title: Craig Mabbitt

text: Aikaisemmin Mabbitt on vaikuttanut myös Blessthefall- ja The Word Alive -yhtyeissä. Hän on myös vieraillut Eyes Set to Killin albumilla "The World Outside" kappaleessa ""Deadly Weapons"", Greeley Estatesin kappaleissa ""I Shot The Maid"" ja ""Jealousy Breeds Killing Sprees"" albumilla "No Rain, No Rainbow", Attack Attack!in laulajan Caleb Shomon biisillä ""All That I'm About"", taustalaulajana Kisses For Kingsin kappaleessa ""Ignore The End"", A Skylit Drive-yhtyeen kiertueilla sekä Get Scaredin kappaleessa ""Sarcasm"".


title: Craig Mabbitt

text: Mabbitt joutui lapsena käyttämään hengityslaitetta astman vuoksi. Hän seurustelee Gabrielle Frosinosin kanssa ja parilla on kaksi lasta, Leila ja Caige.


title: Craig Mabbitt

text: Blessthefall oli Mabbittin ensimmäinen merkittävä yhtye. Hän julkaisi bändinsä kanssa kaksi EP:tä ja yhden täyspitkän albumin: "His Last Walk". Mabbitt kuitenkin jätti yhtyeen henkilökohtaisista syistä ja hänet korvasi Take the Crown-yhtyeen entinen laulaja Beau Bokan.


title: Craig Mabbitt

text: The Word Alive oli Mabbittin sivuprojekti hänen olleessaan Escape the Fatessa. He äänittivät kappaleita EP:tä varten, mutta EP:tä ei koskaan virallisesti julkaistu. TWA:n ja Mabbittin tiet kuitenkin erosivat epäselvyyksien vuoksi, ja Mabbittin korvasi Tyler "Telle" Smith.


title: Craig Mabbitt

text: Ronnie Radken jouduttua vankilaan vuonna 2008 ETF kääntyi Mabbittin puoleen. Mabbittista tuli ETF:n virallinen laulaja ja he julkaisivat ensimmäisen yhteisen albuminsa 21. lokakuuta 2008 nimeltä "This War Is Ours". Yhtyeen seuraava albumi Mabbittin kanssa oli nimeltään "Escape the Fate" ja se julkaistiin 2. marraskuuta 2010. Kolmas albumi "Ungrateful" julkaistiin 14. toukokuuta 2013.


title: Craig Mabbitt

text: Vuonna 2011 hän aloitti uuden sivuprojektin, The Dead Rabbittsin. Mabbittilla oli uusi musiikillinen visio, jota hän ei kuitenkaan voinut toteuttaa Escape the Fatessa. Tätä varten hän perusti The Dead Rabbittsin. Yhtyeessä soittaa myös toinen Escape the Faten jäsen: TJ Bell. Yhtyeen ensimmäinen EP "Edge Of Reality "julkaistiin 19. lokakuuta 2012 ja ensimmäinen albumi "Shapeshifter" 1. heinäkuuta 2014.


title: Bryan Money

text: Monte Bryan Money Jr. (s. 27. lokakuuta 1986 Las Vegas) on yhdysvaltalainen kitaristi ja Escape the Fate -yhtyeen jäsen. Hänen veljensä on kitaristi Michael Money, joka soittaa rytmikitaraa Escape the Faten kiertueilla. Monten perhe on kokonaan perulainen, mutta hänen isoisänsä oli intiaani. Hänen oikeassa kädessään on tatuointi "N.P.M" (Norman Paul Money), hänen isoisänsä nimikirjaimet. Monte suosii Ibanezin kitaroita. Monte aloitti soittamisen 14-vuotiaana, ja hänen isoisänsä osti hänelle hänen ensimmäisen kitaransa. Monte säveltää suurimman osan Escape The Faten lauluista. Monte on vegaani, koska hän on allerginen eläinperäisille tuotteille.


title: Sveitsin liittokokous

text: Liittokokous (saks. "Bundesversammlung", ransk. "Assemblée fédérale", ital. "Assemblea federale", retorom. "Assamblea federala") on Sveitsin parlamentti eli lakiasäätävä kansanedustuslaitos. Se on kaksikamarinen; alahuoneessa eli kansallisneuvostossa (saks. "Nationalrat", ransk. "Conseil National", ital. "Consiglio Nazionale", retorom. "Cussegl Naziunal") on 200 jäsentä, ja ylähuoneessa (saks. "Ständerat", ransk. "Conseil des Etats", ital. "Consiglio degli Stati", retorom. "Cussegl dals Stadis") 46 jäsentä, kaksi jokaisesta kantonista ja yksi ns. puolikantoneista. Kummankin kamarin vaalikausi on neljä vuotta.


title: Volunteers

text: Volunteers on Jefferson Airplanen marraskuussa 1969 julkaistu viides studioalbumi. Albumin sanoitukset sisälsivät aiempaa anarkistisempia sävyjä. Levy oli myös kannanotto rapistuvaa ja tuotteistuvaa hippi-ideologiaa kohtaan, josta hyötyivät enää vain liikemiehet.Nyman 1979, s.108.


title: Volunteers

text: Rolling Stone -musiikkilehden 500 Greatest Albums of All Time -listalla "Volunteers" sijoittui sijalle 370.


title: Volunteers

text:
A-puoli
B-puoli


title: Borja Fernández

text: Francisco de Borja Fernández Fernández, yleensä vain Borja (s. 14. tammikuuta 1981 Ourense, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan puolustava keskikenttäpelaaja.


title: Borja Fernández

text: Borja liittyi Real Madridin junioriakatemiaan vuonna 1996. Menestyttyään hyvin madridilaisseuran juniorijoukkueissa hän nousi lopulta edustusjoukkueeseen vuonna 2003. Ensiesiintymisensä edustusjoukkueessa hän teki 2. syyskuuta 2003 ottelussa Villarrealia vastaan. Ensimmäisellä kaudellaan 2003–2004 hän pelasi yhteensä 15 pääsarjaottelua. Toisella kaudellaan peliaika väheni ja hän pelasi vain 8 ottelussa.


title: Borja Fernández

text: Kauden 2005–2006 Borja pelasi lainalla Mallorcassa. Tämän jälkeen hän siirtyi seuraavana kesänä Segunda Divisiónissa pelanneeseen Valladolidiin. Joukkue onnistui nousemaan kaudeksi 2007–2008 maan pääsarjaan, Borjan ollessa joukkueen tärkeimpiä pelaajia kauden aikana. Hän kuului myös pääsarjassa pelatessaan joukkueensa avauskokoonpanoon ja oli yksi sen luottopelaajista. Kaudella 2009–2010 hän pelasi yhteensä 31 ottelua, joka päättyi kuitenkin lopulta pettymykseen Valladolidin pudottua pääsarjasta.


title: Borja Fernández

text: Toukokuussa 2010 hän siirtyi nelivuotisella sopimuksella Getafeen.


title: Drina

text: Drina () on Tonavan sivujoen Savan sivujoki. Se on pituudeltaan 346 kilometriä, ja se muodostaa suuren osan Bosnia ja Hertsegovinan ja Serbian rajasta. Drinan 19 570 neliökilometrin valuma-alueeseen kuuluu osia Bosnia ja Hertsegovinasta ja Serbiasta sekä Montenegrosta ja Albaniasta.


title: Drina

text: Drinan valuma-alue sijaitsee Dinaaristen alppien keskiosissa. Se saa alkunsa Bosnia ja Hertsegovinassa Tara- ja Pivajokien yhdistyessä. Drinan yläjuoksu on kapea, ja se virtaa monissa kanjoneissa. Alajuoksultaan Drina on leveämpi.


title: Drina

text: Merkittävimmät kaupungit Drinan varrella ovat Bosnia ja Hertsegovinassa Goražde, Višegrad, Zvornik ja Bijeljina sekä Serbiassa Bajina Bašta ja Loznica.


title: Drina

text: Drinan valuma-alueen biodiversiteetti on korkea, ja alueella onkin monia suojelualueita. Valuma-alueen yläjuoksulla on Durmitorin kansallispuisto ja Drinan varrella sijaitsee Taran kansallispuisto.


title: Antonio Barragán

text: Antonio Barragán Fernández (s. 12. kesäkuuta 1987, Pontedeume, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan oikea laitapuolustaja.


title: Antonio Barragán

text: Barragán siirtyi 18-vuotiaana Sevillan junioreista Liverpooliin vuonna 2005. Hän pelasi lähes koko kauden 2005–2006 Liverpoolin reservijoukkueessa, tehden yhden esiintymisen edustusjoukkueessa Mestarien liigan karsintaottelussa TsSKA Sofiaa vastaan. Hänestä tuli samalla nuorin ulkomaalaispelaaja, joka on pelannut Liverpoolin edustusjoukkueessa.


title: Antonio Barragán

text: Kauden jälkeen hän palasi Espanjaan ja teki 4. elokuuta 2006 viisivuotisen sopimuksen Deportivo La Coruñan kanssa. Galicialaisseura maksoi Barragánista 1 miljoonan euron siirtokorvauksen. Liverpoolilla oli myös takaisinosto-oikeus häneen 2 miljoonalla eurolla vuoteen 2008 mennessä.


title: Antonio Barragán

text: Kauden 2006–2007 Barragán aloitti hyvin ollen avauskokoonpanossa ensimmäisissä kahdeksassa pelissä. 1. lokakuuta 2006 hän teki ensimmäisen maalinsa kotiottelussa Real Sociedadia vastaan.


title: Antonio Barragán

text: Seuraavalla kaudella hän kilpaili pelipaikastaan veteraanipuolustaja Manuel Pablon kanssa, kunnes huhtikuussa 2008 hän loukkasi polvensa ja joutui näin olemaan koko loppukauden sivussa.


title: Antonio Barragán

text: Tammikuussa 2009 hän vapautui sopimuksestaan. Myöhemmin saman vuoden kesänä hän teki kolmivuotisen sopimuksen Valladolidin kanssa.


title: Antonio Barragán

text: Kesällä 2011 Barragán siirtyi Valenciaan.


title: Nihil

text: Nihil on suomalaisen black metal-yhtye Impaled Nazarenen kuudes studioalbumi, joka nauhoitettiin Anssi Kipon Astia-studiolla elokuu-syyskuu välissä vuonna 1999. Levyllä soittaa kitaraa Alexi Laiho, joka tunnetaan hyvin myös Children of Bodom -yhtyeestään. Vuonna 2007 albumi päätyi Saksassa luokitelluksi haitalliseksi nuorisolle ja yhtye joutui perumaan keikkojaan.


title: Auf Wiedersehen Finnland

text: Auf Wiedersehen Finnland on Virpi Suutarin ohjaama sotahistoriallinen dokumenttielokuva vuodelta 2010. Filmi käsittelee Suomessa paljolti vaiettua asiaa: saksalaisten sotilaiden mukaan toisen maailmansodan loppuvaiheissa lähteneiden suomalaisnaisten kohtaloa.


title: Dan Steinbock

text: Dan Steinbock (s. 1954) on suomalainen taloustutkija.


title: Dan Steinbock

text: Steinbock on käynyt Helsingin juutalaista koulua. 1970-luvun lopussa Steinbock nousi Suomessa julkisuuteen arvosteltuaan vastakulttuuri- ja vaihtoehtoliikkeitä. 90-luvulla hän tuli kansainvälisesti tunnetuksi muun muassa amerikkalaisen media- ja viihdeteollisuuden, internetliiketoimintojen ja Nokian menestystä koskevilla analyyseillaan. Viime vuosina Steinbock on ollut India, China & America Instituten (ICA) kansainvälisen liiketoiminnan tutkimusjohtaja.


title: Konsuli (ooppera)

text: Konsuli () on Gian Carlo Menottin säveltämä kolminäytöksinen ooppera, johon hän myös kirjoitti libreton. Teos esitettiin ensimmäistä kertaa 1. maaliskuuta 1950 Philadelphiassa. Sen pohjana oli 12. helmikuuta 1947 ilmestynyt lehtikirjoitus itsemurhan tehneestä puolalaisesta, joka ei ollut onnistunut saamaan viisumia Yhdysvaltoihin.


title: Konsuli (ooppera)

text: "Konsuli" on säveltäjänsä ensimmäinen täysikestoinen ooppera. Menotti sai sillä vuoden 1950 musiikin Pulitzer-palkinnon.


title: Konsuli (ooppera)

text: Magdan roolin tulkitsi kantaesityksessä Patricia Neway. Äitinä oli Marie Powers.Lisäksi kahdella etsivällä on oopperassa mykät roolit.


title: Puhelin (ooppera)

text: Puhelin () on Gian Carlo Menottin säveltämä yksinäytöksinen koominen ooppera. Se esitettiin ensimmäistä kertaa New Yorkin Heckscher Theatressa 18. helmikuuta 1947. Oopperan libretto on säveltäjän omaa käsialaa.


title: Puhelin (ooppera)

text: Teoksen kesto on noin 20 minuuttia.


title: Puhelin (täsmennyssivu)

text: Puhelin on:


title: Alberto Marcos Rey

text: Alberto Marcos Rey (s. 15. helmikuuta 1974, Camarma de Esteruelas, Madrid, Espanja) on espanjalainen jalkapalloilija. Hän edustaa tällä hetkellä Espanjan Primera Divisiónissa pelaavaa Valladolidia ja on pelipaikaltaan vasen laitapuolustaja.


title: Alberto Marcos Rey

text: Marcos on Real Madridin kasvatti. Hän teki ensiesiintymisensä edustusjoukkueessa 17. huhtikuuta 1994 ottelussa Sevillaa vastaan. Koko kauden 1994–1995 hän pelasi yhteensä kolme pääsarjaottelua. Marcos pelasi myös ottelussa Barcelonaa vastaan, jossa pelasi tuolloin muun muassa Hristo Stoitškov. Lopullinen läpimurto jäi kuitenkin tekemettä madridilaisseurassa.


title: Alberto Marcos Rey

text: Kaudeksi 1995–1996 hän siirtyi Valladolidiin, jossa hän on ollut joukkueensa puolustuksen ehdoton luottopelaaja. Hän on pelannut seurassa lähes 500 ottelua kaikki kilpailut mukaan lukien. Vuosina 1997–2002 Marcosilta jäi väliin vain kahdeksan sarjaottelua ja kaudella 2008–2009 hänestä tuli eniten otteluita pääsarjassa pelannut pelaaja Valladolin seurahistoriassa.


title: Sinfonia C-duuri (Wagner)

text: Sinfonia C-duuri (WWV 29) on Richard Wagnerin ainoa valmistunut sinfonia. Teos kantaesitettiin 15. joulukuuta 1832 Leipzigissa, kapellimestarina Wagnerin ensimmäinen opettaja Christian Gottlieb Müller. Säveltäjä oli tuolloin 19-vuotias. Teoksessa ilmenee Beethoven-vaikutteita, varsinkin seitsemännestä sinfoniasta.


title: Sinfonia C-duuri (Wagner)

text: Sinfonia esitettiin vielä seuraavana vuonna Würzburgissa, mutta sen jälkeen teos jäi puoleksi vuosisadaksi unhoon. Ennen kuin sinfonia esitettiin jouluna 1882 Venetsiassa (kaksi kuukautta ennen säveltäjän kuolemaa), hän muokkasi teosta.


title: Helmenkalastajat

text: Helmenkalastajat () on Georges Bizet’n kolminäytöksinen ooppera, jonka libretto on Michel Carrén ja Eugène Cormonin käsialaa. Sen tapahtumat sijoittuvat Ceylonille. Ooppera kertoo helmenkalastajista.


title: Helmenkalastajat

text: "Helmenkalastajat" esitettiin ensimmäistä kertaa 30. syyskuuta 1863 Pariisin Théâtre-Lyriquessa Louis Michel Adolphe Deloffren johdolla.Kuorossa on helmenkalastajia ja heidän vaimojaan.


title: Delibes

text: Delibes-nimisiä henkilöitä:


title: Javier Baraja

text: Javier Baraja Vegas (s. 24. elokuuta 1980 Valladolid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valladolidia ja on pelipaikaltaan puolustaja.


title: Javier Baraja

text: Hänen vanhempi veljensä Rubén on myös jalkapalloilija.


title: Javier Baraja

text: Baraja on kotikaupunkinsa Real Valladolidin kasvatti, kuten hänen veljensä Rubénkin. Baraja pelasi ensimmäisen pääsarjaottelunsa 26. elokuuta 2001 Deportivo La Coruñaa vastaan.


title: Javier Baraja

text: Pelattuaan Getafessa ja Málagan reservijoukkueessa, hän palasi takaisin Valladolidiin kaudeksi 2005–2006. Hän pelasi seuraavalla kaudella 28 ottelua ja sen päätteeksi joukkue nousi maan pääsarjaan.


title: Javier Baraja

text: Baraja teki ensimmäisen maalinsa Valladolidissa 13. syyskuuta 2008 rangaistuspotkusta ottelussa Atlético Madridia vastaan.


title: Isoviheraratti

text: Isoviheraratti ("Psittacara strenuus") on keskiamerikkalainen papukaija, jonka elinympäristö ulottuu Etelä-Meksikosta Pohjois-Nicaraguaan. Robert Ridgway kuvaili lajin holotyypin 1915. Nykyisin se yleensä luokitellaan viheraratin ("Psittacara holochlorus") alalajiksi.


title: Viheraratti

text: Viheraratti ("Psittacara holochlorus") on Meksikossa kotoperäisenä esiintyvä papukaijalaji, joka kuuluu arattien sukuun. Nykyisin isoviheraratti luokitellaan yleensä viheraratin alalajiksi. Philip Lutley Sclater kuvaili lajin holotyypin Xalapasta Veracruzista vuonna 1859.


title: Kaktusaratti

text: Kaktusaratti ("Eupsittula cactorum") on Brasilian caatinga-alueen kotoperäinen papukaija. Lajista tunnetaan kaksi alalajia, joista nimialalaji "cactorum" elää itäisen Brasilian keskiosissa ja alalaji "caixana" Koillis-Brasiliassa. Heinrich Kuhl kuvaili sen holotyypin maan kaakkoisosasta 1820.


title: Kallioaratti

text: Kallioaratti ("Psittacara wagleri") on eteläamerikkalainen papukaija, jonka elinympäristö ulottuu Kolumbiasta Venezuelaan, Ecuadoriin ja Peruun. George Robert Gray kuvaili lajin holotyypin Bogota 1845. Laji on nimetty Johann Georg Waglerin kunniaksi.


title: Kruunuaratti

text: Kruunuaratti ("Aratinga auricapillus") on Brasilian Bahiasta Paranáan elävä papukaija, josta tunnetaan kaksi alalajia. Heinrich Kuhl kuvaili lajin holotyypin Bahiasta 1820.


title: Kuubanaratti

text: Kuubanaratti ("Psittacara euops") on Kuuban kotoperäinen papukaija. Laji eli myös Isla de la Juventudilla mutta on sieltä hävinnyt. Johann Georg Wagler kuvaili lajin holotyypin Kuubasta 1832.


title: Mona Carita (albumi)

text: Mona Carita on Mona Caritan vuonna 1979 julkaistu esikoisalbumi.


title: Nykyaikainen

text: Nykyaikainen on Mona Caritan kolmas studioalbumi. Se julkaistiin vuonna 1981 levymerkillä Fazer Finnlevy.


title: Nykyaikainen

text: Albumi on myynyt kultaa.


title: Mikä fiilis!

text: Mikä fiilis! on Mona Caritan neljäs ja viimeinen studioalbumi. Se julkaistiin vuonna 1983 levymerkillä Fazer Finnlevy.


title: Tuomo Hutri

text: Tuomo Hutri (s. 1973 Hyvinkää) on suomalainen elokuvaaja. Hän kuvaa pitkiä elokuvia, dokumentteja ja mainoksia. Lisäksi hän toimii kuvauksen lehtorina elokuvataiteen osastolla.


title: Tuomo Hutri

text: Veli-Pekka Lehtosen mukaan Hutri tunnetaan kauniin kuvan tekijänä. Itse Hutri kuvailee itseään tarinaorientoituneeksi.


title: Tuomo Hutri

text: Hutri on kutsuttu jäseneksi Suomen Elokuvaajien Yhdistykseen F.S.C:hen, jossa hän on hallituksen varajäsen vuodesta 2008–..


title: Tuomo Hutri

text: Hän toimii suomen, englannin, saksan ja ruotsin kielillä.


title: Tuomo Hutri

text: Hutri on voittanut Parhaan kuvauksen Jussi-palkinnon vuonna 2010 elokuvasta Muukalainen ja vuonna 2016 elokuvasta Miekkailija.


title: Phạm Thanh Nghiên

text: Phạm Thanh Nghiên (s. 1977) on vietnamilainen ihmisoikeusaktivisti.


title: Phạm Thanh Nghiên

text: Phạm Thanh Nghiên on tuomittu Vietnamin virallisen radion Vietnamin äänen mukaan neljän vuoden vankeuteen tammikuussa 2010 "Vietnamin sosialistisen tasavallan vastaisesta propagandasta." Phạm Thanh Nghiên on työskennellyt villakombinaatissa Koillis-Vietnamissa. Hän ryhtyi puolustamaan ihmisoikeuksia sen jälkeen kun Kiinan merivartiosto ampui kahta kiinalaista kalastusvenettä ja yhdeksän kalastajaa kuoli. Vietnamin valtio lupasi omaisille korvaukset, mutta rahojen epäillään ainakin osaksi menneen välikäsille. Phạm Thanh Nghiên perusti internetiin blogin, jossa hän syytti viranomaisia. Hänet pidätettiin syyskuussa 2008. Tuomion perusteena oli ulkomaisten viestimien kanssa tehdyt haastattelut.


title: Phạm Thanh Nghiên

text: Phạm Thanh Nghiên sai 2008 Human Rights Watchin sananvapauspalkinnon neljän muun kirjoittajan kanssa.


title: WWE Hardcore Championship

text: Hardcore Championship on WWE:stä poistettu mestaruusvyö. Ensimmäinen Hardcore Champion oli Mick "Mankind" Foley. Hänen lisäkseen vyön omistajina ovat olleet muiden muassa Big Show, Kane, Raven, Jeff Hardy, Tommy Dreamer, Hardcore Holly ja Big Bossman. Myös "Road Dogg" Jesse James ja "Bad Ass" Billy Gunn ovat myös olleet Hardcore mestareita.


title: WWE Hardcore Championship

text:
Vyön uskotaan olevan kopio vanhasta WWF Vinged Eagle -vyöstä.
Pitkäaikaisen huhun mukaan vyö on sama, jonka Mr. Perfect varasti Hulk Hoganilta 1989 Saturday Night's Main Eventissä ja tuhosi show’n lopussa vasaralla.


title: WWE Hardcore Championship

text: Kun Crash Holly voitti vyön, hän esitteli 24/7-säännön, jonka mukaan vyön omistajuudesta voidaan kilpailla niin kauan, kuin tuomari tai tuomareita on läsnä. Raven voitti vyön 26 kertaa ja Steven Richards 21 kertaa. Nämä voitot ansaittiin suurimmaksi osaksi 24/7-otteluissa tai one on one -hardcoreotteluissa.


title: WWE Hardcore Championship

text: Esimerkiksi vuonna 2002 Wrestlemania 18:ssa käydyn 24/7-ottelun alussa vyötä puolusti Maven ja häntä vastassa oli Goldust. Spike Dudley hyökkäsi kehään ja voitti vyön. Crash Holly tuli kehään ja lähti jahtaamaan Spike Dudleyta. Backstagella Crash Holly alkoi hakata Dudleyta, kun The Hurricane Helms tuli ja voitti vyön. Näin 24/7-säännön mukaisesti The Hurricane Helms nimettiin WWE Hardcore Championiksi.


title: Ihmisoikeudet Vietnamissa

text: Vietnamin ihmisoikeustilanne on muun muassa Yhdysvaltojen ulkoministeriön raportin mukaan huono.


title: Ihmisoikeudet Vietnamissa

text: Yhdysvaltain ulkoministeriö on luonnehtinut vuonna 2004 Vietnamin ihmisoikeustilannetta huonoksi ja luetteli useita useita tapauksia. Raportin mukaan viranomaiset rajoittavat puhe-, paino-, kokoontumis- ja yhdistymisvapautta.


title: Ihmisoikeudet Vietnamissa

text: Maassa on poliittisia vankeja, joiden vangitsemissyynä on, että he ovat ilmaisseet virallisia näkemyksiä vastustavia mielipiteitä. Vankilaolot ovat "ankarat, mutta maan taloudelliseen kehitysvaiheeseen nähden eivät kohtuuttomat", Yhdysvaltain ulkoministeriön arvion mukaan. Maan oikeuslaitos ei ole riippumaton, eikä oikeudenmukaiseen ja nopeaan oikeudenkäyntiin ole mahdollisuutta. Ihmisoikeusjärjestöillä ei ole toimintamahdollisuuksia. Naisten ja etnisten vähemmistöjen syrjintä, lapsityövoiman käyttö ja prostituutio ovat vakavia ongelmia. Lapsityövoiman käytön viranomaiset tunnustavat ongelmaksi.


title: Ihmisoikeudet Vietnamissa

text: Virallisesti maassa on uskonnonvapaus, ja se hyväksyy buddhalaisuuden, roomalaiskatolisen kirkon, protestanttisuuden, Hoa Haon, Cao Dain ja islamin. Muut uskonnolliset ryhmät ja jotkut hyväksyttyjenkin haarat ovat kuitenkin joutuneet vainon kohteiksi. Lisäksi viranomaiset pitävät kiinni hyväksyttyjen ryhmien papiston valvonnasta muun muassa hyväksymällä nimitykset, kansallisen yhtenäisyyden nimissä. Montagnardin etnisen ryhmän 20 000–30 000 jäsentä kokoontui huhtikuussa 2004 mielenosoitukseen vaatimaan perinteisiä keskiylämaan alueiden palauttamista ja lopettamaan uskonnon tukahduttamispyrkimykset. Human Rights Watch sanoo, että tapahtumien yhteydessä satoja mielenosoittajia loukkaantui ja ainakin kymmenen kuoli viranomaisten ja mielenosoittajien välisissä kahakoissa. Hallituksen mukaan montagnardien tavoitteena olisi itsenäisen valtion luominen.


title: Ihmisoikeudet Vietnamissa

text: Valtion harjoittaman sorron vuoksi on syntynyt ihmisoikeusjärjestöjä, joita tukee Thich Nhat Hanhin perustama Vietnamin Yhdistynyt buddhalainen seurakunta. Buddhalaismunkki Thích Quảng Độlle myönnettiin tämän vuoksi Thorolf Rafton muistopalkinto 21. syyskuuta pitkäaikaisesta työstä Vietnamin demokratian hyväksi. Hän on ollut vankilassa useita kertoja, yhteensä 25 vuotta ihmisoikeusponnistelujensa vuoksi. Muita tunnettuja nykyisiä ja entisiä poliittisia vankeja ovat Pham Hong Son, Nguyen Khac Toan, Nguyen Van Ly, Phan Van Ban, Nguyen Chi Thien ja Nguyen Van Dai.


title: Ihmisoikeudet Vietnamissa

text: Vietnamin kommunistinen puolue jousti vuonna 2006 sananvapauden puolesta syntyneen painostuksen edessä, jolloin syntyi oppositioliikeitä, maanalaisia sanomalehtiä, ihmisoikeusryhmiä ja Ryhmä 8406, joka vaatii demokratiaa. Lisäksi syntyi kaksi ammattiyhdistysliikettä, jotka syyttivät puoluetta siitä, että viljelysmaiden takavarikoinnilla ihmisiä on pakotettu ilmaiseksi työvoimaksi teollisuuden palvelukseen. Puhkesi lakkoja, joiden jälkeen palkkoja korotettiin mutta "kumouksellisia elementtejä" vangittiin Human Rights Watchin mukaan satoja. Tilanne jatkuu samanlaisena, sillä tammikuussa 2010 useita henkilöitä tuomittiin jopa 16 vuoden vankeusrangaistuksiin. Pham Thanh Nghien sai neljän vuoden tuomion.


title: Ihmisoikeudet Vietnamissa

text: Merkittävä vietnamilainen juristi Le Cong Dinh pidätettiin 2009 syytettynä kumouksellisesta toiminnasta hänen puolustettuaan rauhallista poliittista muutosta. Hän oli vuosia aikaisemmin toiminut menestyksekkäästi valtion puolesta yhdysvaltalaisia kalankasvattajia vastaan.


title: Pahta-aratti

text: Pahta-aratti ("Psittacara mitratus") on eteläamerikkalainen papukaija, jonka elinympäristö ulottuu Andeilla Perun keskiosista Bolivian kautta Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta 1844. Laji on siirretty muun muassa Yhdysvaltoihin.


title: Suuri Garrick

text: Suuri Garrick ("The Great Garrick") on yhdysvaltalainen komediaelokuva vuodelta 1937. Elokuvan ohjasi paremmin kauhuelokuvistaan tunnettu James Whale.


title: Suuri Garrick

text: Brian Aherne esittää elokuvassa ylimielistä brittinäyttelijä David Garrickia, joka ilmoittaa matkustavansa Pariisiin tarkoituksenaan opettaa näyttelemistä ranskalaisille. Ranskalainen näyttelijäryhmä pitää tätä loukkauksena ja päättää kostaa Garrickille tekemällä kepposen. Saavuttuaan Pariisiin Garrick kutsutaan kunniakseen järjestettyyn illanviettoon majataloon, jonka henkilökunta ja asiakkaat on korvattu näyttelijöillä. Garrick huomaa huijauksen pian mutta päättää lähteä leikkiin mukaan. Ennen kuin Garrick paljastaa tietävänsä totuuden, hän karkottaa luotaan Olivia de Havillandin näyttelemän Germaine De Le Corben, jonka hän luulee kuuluvan näyttelijöihin, vaikka tämä onkin tietämätön asiasta.


title: Palmuaratti

text: Palmuaratti ("Aratinga jandaya") on Koillis-Brasilian kotoperäinen papukaija, jonka elinympäristö käsittää Parán, Alagoasin ja Goiásin alueen. Johann Friedrich Gmelin kuvaili lajin holotyypin Brasiliasta 1788.


title: Persikka-aratti

text: Persikka-aratti ("Eupsittula aurea") on eteläamerikkalainen papukaija, jonka laaja elinympäristö ulottuu Etelä-Surinamesta Brasilian keskiosien kautta Kaakkois-Peruun, Itä-Boliviaan, Paraguayhin ja Pohjois-Argentiinaan. Johann Friedrich Gmelin kuvaili lajin holotyypin Bahiasta Brasiliasta 1788.


title: Mr. Hobbs lähtee lomalle

text: Mr. Hobbs lähtee lomalle () on Henry Kosterin ohjaama yhdysvaltalainen elokuva vuodelta 1962. James Stewart ja Maureen O’Hara esittävät elokuvassa Roger ja Peggy Hobbsia, jotka lähtevät yhdessä lastensa kanssa viettämään lomaa vuokrahuvilaan meren rannalle.


title: Punapääaratti

text: Punapääaratti ("Psittacara erythrogenys") on eteläamerikkalainen papukaija, joka elää suppealla alueella Länsi-Ecuadorissa ja Luoteis-Perussa. René-Primevère Lesson kuvaili lajin holotyypin Guayaquilista 1844.


title: Savanniaratti

text: Savanniaratti ("Eupsittula pertinax") on Etelä-Amerikan pohjoisosassa ja Panamassa elävä papukaija. Lajista tunnetaan 14 alalajia, joista monet elävät rannikon tuntuman saarilla, kuten Aruballa, Bonairella ja Curaçaolla. Carl von Linné kuvaili lajin holotyypin Curaçaosta saadusta näytteestä 1758.


title: Sinipääaratti

text: Sinipääaratti ("Psittacara acuticaudatus") on eteläamerikkalainen papukaija, joka elää hyvin laajalla alueella Koillis-Kolumbiasta ja Pohjois-Venezuelasta läpi keskisen Etelä-Amerikan aina Paraguayhin ja Pohjois-Argentiinaan saakka. Uruguaysta se on mahdollisesti hävinnyt. Lajista tunnetaan viisi alalajia. Louis Jean Pierre Vieillot kuvaili lajin holotyypin Paraguaysta 1818.


title: Ryhmä 8406

text: Ryhmä 8406 on Vietnamin demokraattisia uudistuksia ajavien vietnamilaisten puolueiden ja ryhmien liittoutuma. Se on laatinut Vietnamin vapauden ja demokratian julkilausuman vuonna 2006 ("Khối 8406 Tuyên Ngôn Tự Do Dân Chủ Cho Việt Nam 2006") ja on nimetty tämän julkilausuman julkaisupäivän 8. huhtikuuta 2006 mukaan. Sen allekirjoittajina oli alkun perin 118 toisinajattelijaa, jotka vaativat monipuoluejärjestelmää. Tukijoiden määrä on myöhemmin kasvanut tuhansiin, ja mukana on merkittävä roomalaiskatolinen pappi Nguyễn Văn Lý, joka tuomittiin kahdeksan vuoden vankeusrangaistukseen ryhmän tukemisesta.


title: Termiittiaratti

text: Termiittiaratti ("Eupsittula canicularis") on keskiamerikkalainen papukaija. Se elää Meksikossa ja Keski-Amerikan Tyynenmeren puoleisella osalla Costa Rican länsiosiin saakka. Carl von Linné kuvaili lajin holotyypin Costa Ricasta saadusta näytteestä 1758.


title: Huppuaratti

text: Huppuaratti ("Aratinga nenday") on Etelä-Amerikan keskiosissa elävä papukaija. Huppuaratin elinympäristö ulottuu Kaakkois-Boliviasta ja Lounais-Brasiliasta Paraguayhin ja Pohjois-Argentiinaan. Louis Jean Pierre Vieillot kuvaili lajin holotyypin Paraguaysta 1823.


title: Huppuaratti

text: Huppuaratti on muodoltaan solakka lintu, jonka pituus nokasta pyrstön kärkeen on noin 30 cm. Linnun pituudesta noin puolet on pyrstöä. Huppuaratti on väriltään suurimmaksi osaksi vihreä. Sen päässä on musta "huppu", ja rinnassa sinertävää sävyä. Jalkahöyhenissä on pienet punaiset "sukat", koivet ovat vaaleat mutta kynnet mustat. Nokka on musta ja silmää ympäröivä paljas iho valkoinen tai harmaa. Pyrstön ja siipisulkien kärjet ovat sinertävät.


title: Vinnie Colaiuta

text: Vinnie Colaiuta (oik. Vincent Colaiuta, s. 5. helmikuuta 1956) on yhdysvaltalainen rumpali, joka tunnetaan taitavasta ja teknisestä soitostaan.


title: Vinnie Colaiuta

text: Hän on soittanut useiden artistien ja yhtyeiden kanssa. Parhaiten hänet tunnetaan Frank Zappan, Stingin, Jeff Beckin ja Megadethin rumpalina.


title: Vinnie Colaiuta

text: Megadethissa hän oli tosin vain sessiomuusikkona yhtyeen albumilla "The System Has Failed" (2004).


title: Vinnie Colaiuta

text: Frank Zappa


title: Vinnie Colaiuta

text: Joni Mitchell


title: Vinnie Colaiuta

text: Sting


title: Vinnie Colaiuta

text: Megadeth


title: Sun luokses jään

text: Sun luokses jään on Päivi Kautto-Niemen albumi vuodelta 1978.


title: Viherloistorastas

text: Viherloistorastas ("Cochoa viridis") on Etelä-, Kaakkois- ja Itä-Aasiassa tavattava rastaisiin kuuluva varpuslintu.


title: Viherloistorastas

text: Kooltaan viherloistorastas on 27–29 cm. Selästään laji on väritykseltään kiiltävän vihreä. Päälaki on väriltään sininen. Mustissa siivissä on sininen kuviointi ja naaraalla on myös ruskeaa. Viherloistorastaan pyrstö on mustaa kärkeä lukuun ottamatta sininen. Vatsa on väritykseltään vihreä. Nuoret linnut eroavat väritykseltään huomattavasti aikuisista. Nuori lintu on selästään ruskean ja mustan täplikäs ja vatsa on ruskea mustin poikkiraidoin.


title: Viherloistorastas

text: Viherloistorastasta tavataan Intiasta, Nepalista, Laosista, Kambodžasta, Vietnamista, Thaimaasta, Myanmarista ja Kiinasta. Linnun elinympäristöä ovat tiheät ainavihannat metsät. Laji liikkuu puiden oksistoissa ja pohjakerroksessa. Viherloistorastaiden elinympäristöt sijaitsevat yleensä 900–2 700 metrin korkeuteen merenpinnasta.


title: Viherloistorastas

text: Viherloistorastaan ravinto koostuu hyönteisistä.


title: Max Green

text: Maxwell ”Max” Scott Green (s. 15. joulukuuta 1984) on yhdysvaltalainen basisti, laulaja, taustalaulaja sekä yksi perustajajäsenistä Escape the Fate -yhtyeessä. Hän on Violent New Breed:in solisti, lauluntekijä ja kitaristi.


title: Max Green

text: Hän teki osan Escape the Faten screameista yhdessä laulaja Craig Mabbittin kanssa. Green esiintyy yhdessä Craig Mabbittin kanssa myös Attack Attack!:in laulaja Caleb Shomon kappaleessa "All That I'm About".


title: Max Green

text: Max aloitti nuorempana kitaran soittamisen, mutta päätyi soittamaan bassoa. Hän ystävystyi 16-vuotiaana kykykilpailussa Ronnie Radken kanssa ja he perustivat yhdessä Escape the Fate-yhtyeen vuonna 2004. Radken jouduttua vankilaan vuonna 2008 he kuitenkin riitautuivat ja heidän tiensä erosivat. Green kärsi huumeriippuvuudesta, mutta pääsi kuiville vuonna 2013 ja ystävystyi taas Radken kanssa.


title: Max Green

text: Escape the Fatesta lähdettyään hän ryhtyi The Natural Born Killersin soolokitaristiksi. Green lopetti TNBK:ssa vuoden 2013 heinäkuussa ja palasi hetkeksi takaisin Escape the Fate:en. Soitettuaan ETF:ässä puoli vuotta, toukokuun 9. päivänä 2014 Green ilmoitti siirtyvänsä Ronnie Radke:n bändiin Falling in Reverse:en.


title: Max Green

text: Max Green kuitenkin lopetti Falling in Reversen basistina myöhemmin samana vuonna perustaakseen uuden bändin - Violent New Breed:in.


title: The Longest Journey

text: The Longest Journey on norjalaisen Funcomin kehittämä seikkailupeli, joka julkaistiin vuonna Windowsille. Pelin grafiikka ja tarinankerronta ovat saaneet pelikriitikoilta erittäin positiivista palautetta, ja peli on voittanut useita alan palkintoja.


title: The Longest Journey

text: Pelin jatko-osa, Dreamfall: The Longest Journey julkaistiin vuonna 2006.


title: The Longest Journey

text:
Pelin tapahtumat sijoittuvat samanaikaisesti kahteen rinnakkaisulottuvuuteen "Arcadiaan", taian maailmaan ja "Starkiin", jossa vallitsee tiede ja teknologia. Pelin päähenkilö, April Ryan, on 18-vuotias Starkissa elävä, oudoista unista kärsivä taideopiskelija, joka on juuri muuttanut maaseudulta isoon kaupunkiin. Tarinan edetessä April saa tietää olevansa "Shifter", jolla on kyky liikkua Arcadian ja Starkin maailmojen välillä.
April Ryanin tehtävä pelissä on pysäyttää maailmojen välillä tapahtumia sekoittava Kaaos (Chaos), ja palauttaa Tasapaino (Balance).


title: Örebro HK

text: Örebro Hockeyklubb (Örebro HK) on ruotsalainen jääkiekkoseura Örebrosta. Örebro HK pelaa Ruotsin jääkiekon korkeimmalla sarjatasolla SHL:ssä, johon se nousi kaudeksi 2013–2014. Kotiottelunsa Örebro pelaa Behrn Arenalla.


title: Le roi l’a dit

text: Le roi l’a dit (suom. "Kuningas on puhunut") on Léo Delibes’n koominen ooppera. Se käsittelee Ludvig XIV:n aikaa. Teos esitettiin ensimmäistä kertaa Pariisissa 24. toukokuuta 1873.


title: IK Oskarshamn

text: IK Oskarshamn on vuonna 1970 perustettu ruotsalainen jääkiekkojoukkue Oskarshamnista. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Kotiottelunsa joukkue pelaa Be-Ge Hockey Centerissä.


title: IF Sundsvall Hockey

text: IF Sundsvall Hockey on vuonna 1976 perustettu ruotsalainen jääkiekkojoukkue Sundsvallista. Joukkue pelaa Ruotsin toiseksi korkeimmalla sarjatasolla Allsvenskanissa. Kotiottelunsa joukkue pelaa Gärdehovissa.


title: Kjetil Jansrud

text: Kjetil Jansrud (s. 28. elokuuta 1985 Stavanger, Norja) on norjalainen alppihiihtäjä. Hän on supersuurpujottelun olympiavoittaja sekä syöksylaskun ja supersuurpujottelun maailmancupin voittaja.


title: Kjetil Jansrud

text: Jansrud sai hopeaa junioreiden MM-kilpailujen suurpujottelussa Mariborissa 2004. Torinon olympialaisissa 2006 hän oli alppiyhdistetyssä kymmenes ja Val d'Isèren MM-kilpailuissa 2009 samassa lajissa yhdeksäs. Vancouverin olympialaisissa 2010 hän sijoittui suurpujottelussa hopealle, superyhdistetyssä yhdeksänneksi ja supersuurpujottelussa 12:nneksi. Garmisch-Partenkirchenin MM-kilpailuissa 2011 hän oli suurpujottelussa viides ja superalppiyhdistetyssä kymmenes. Sotšin olympialaisissa 2014 hän sai syöksylaskussa pronssia ja supersuurpujottelussa kultaa. Superalppiyhdistetyssä hän oli neljäs. Vailin / Beaver Creekin MM-kilpailuissa 2015 hän sai superalppiyhdistetyssä hopeaa sekä sijoittui supersuurpujottelussa neljänneksi ja syöksylaskussa 15:nneksi. Sankt Moritzin MM-kilpailuissa 2017 hän saavutti supersuurpujottelussa hopeaa ja oli syöksylaskussa neljäs. Pyeongchangin olympialaisissa 2018 hän saavutti hopeaa syöksylaskussa, pronssia supersuurpujottelussa ja oli seitsemäs alppiyhdistetyssä.


title: Kjetil Jansrud

text: Jansrud kilpaili maailmancupissa ensimmäisen kerran Wengenissä tammikuussa 2003. Ensimmäiset maailmancup-pisteensä hän sai oltuaan seuraavalla kaudella Flachaun suurpujottelussa 29:s. Kymmenen parhaan joukossa hän debytoi oltuaan neljäs Beaver Creekin pujottelussa joulukuussa 2005. Ensimmäisen palkintosijansa hän sai oltuaan kolmas Adelbodenin suurpujottelussa 10. tammikuuta 2009. Seuraavalla kaudella hän oli Kranjska Goran suurpujottelukilpailuissa kolmas ja toinen. Kaudella 2010–2011 hän oli toinen Beaver Creekin ja Hinterstoderin suurpujotteluissa. Hän sijoittui alppiyhdistetyn cupissa kolmanneksi ja suurpujottelucupissa neljänneksi.


title: Kjetil Jansrud

text: Kaudella 2011–2012 Jansrud oli kolmas Beaver Creekin suurpujottelussa ja Val Gardenan supersuurpujottelussa. Maaliskuussa 2012 hän saavutti ensimmäisen maailmancupin osakilpailuvoiton Kvitfjellissä supersuurpujotteluissa. Syöksylaskussa hän oli toinen ja toisessa supersuurpujottelun kisassa kolmas. Maailmancupin kokonaiskilpailussa hän oli kahdeksas ja supersuurpujottelucupissa neljäs. Kaudella 2012–2013 hän sijoittui Beaver Creekin syöksylaskussa kolmanneksi.


title: Kjetil Jansrud

text: Kaudella 2013–2014 Jansrud sijoittui joulukuussa Val Gardenan syöksylaskussa toiseksi ja voitti maaliskuussa Kvitfjellissä sekä supersuurpujottelun että syöksylaskun osakilpailun. Maailmancupin kokonaiskilpailussa hän oli kuudes, supersuurpujottelucupissa toinen ja syöksylaskucupissa neljäs.


title: Kjetil Jansrud

text: Kaudella 2014–2015 Jansrud voitti Lake Louisen syöksylaskun ja supersuurpujottelun. Beaver Creekissä hän voitti syöksylaskun ja oli supersuurpujottelussa toinen. Val Gardenassa hän oli syöksylaskussa toinen ja voitti supersuurpujottelun. Hän voitti Kitzbühelin syöksylaskun. Saalbachin supersuurpujottelussa hän oli kolmas. Hän voitti Kvitfjellin supersuurpujottelun ja varmisti supersuurpujottelucupin kokonaisvoiton. Kauden viimeisessä maailmancupin osakilpailussa Méribelissä Jansrud voitti syöksylaskun ja samalla syöksylaskucupin. Meribelin supersuurpujottelussa hän oli toinen. Maailmancupin kokonaiskilpailussa hän sijoittui toiseksi.


title: Kjetil Jansrud

text: Kaudella 2015–2016 Jansrud sijoittui toiseksi Beaver Creekin syöksylaskussa. Val Gardenassa hän oli toinen supersuurpujottelussa ja kolmas syöksylaskussa. Hän voitti Alta Badian parisuurpujottelun, Wengenin superyhdistetyn, Jeongseonin syöksylaskun ja Kvitfjellin supersuurpujottelun. Sankt Moritzin supersuurpujottelussa hän oli toinen. Hän sijoittui maailmancupin kokonaiskilpailussa neljänneksi, supersuurpujottelucupissa toiseksi, alppiyhdistetyn cupissa kolmanneksi ja syöksylaskucupissa neljänneksi.


title: Kjetil Jansrud

text: Kaudella 2016–2017 Jansrud voitti Val d’Isèren supersuurpujottelun sekä syöksylaskun. Val Gardenassa hän voitti supersuurpujottelun. Alta Badian parisuurpujottelussa hän oli kolmas. Hän voitti Santa Caterinan supersuurpujottelun ja oli toinen Garmisch-Partenkirchenin syöksylaskussa. Kvitfjellissä hän voitti syöksylaskun. Hän sijoittui maailmancupin kokonaiskilpailussa toiseksi, voitti supersuurpujottelucupin ja sijoittui syöksylaskucupissa toiseksi.


title: Kjetil Jansrud

text: Kaudella 2017–2018 Jansrud voitti Lake Louisen supersuurpujottelun ja oli toinen Beaver Creekin supersuurpujottelussa. Val Gardenan syöksylaskussa hän sijoittui toiseksi. Bormiossa hän oli kolmas sekä syöksylaskussa että alppiyhdistetyssä. Kitzbühelin supersuurpujottelussa hän sijoittui toiseksi. Hän voitti Kvitfjellin supersuurpujottelun. Hän voitti supersuurpujottelucupin, sijoittui alppiyhdistetyn cupissa toiseksi ja maailmancupin kokonaiskilpailussa neljänneksi.


title: Kjetil Jansrud

text: Jansrud voitti kaudella 2018–2019 Lake Louisen supersuurpujottelun ja oli kolmas Val Gardenan supersuurpujottelussa.


title: Kjetil Jansrud

text: Jansrud voitti Euroopan cupin kokonaiskilpailun sekä pujottelu- ja suurpujottelucupit kaudella 2004–2005.


title: IF Troja-Ljungby

text: IF Troja/Ljungby on vuonna 1948 perustettu ruotsalainen jääkiekkojoukkue Ljungbystä. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Kotiottelunsa joukkue pelaa Sunnerbohovissa.


title: Växjö Lakers HC

text: Växjö Lakers Hockey on vuonna 1997 perustettu ruotsalainen jääkiekkojoukkue Växjöstä. Joukkue pelasi kaudet 2003–2011 Ruotsin toiseksi korkeimmalla sarjatasolla HockeyAllsvenskanissa. Kauden 2010–2011 jälkeen joukkue voitti Kvalserienin ja onnistui nousemaan kaudeksi 2011–2012 Elitserieniin (vuodesta 2013 SHL). Växjö voitti ensimmäisen liigamestaruutensa vuonna 2015. Kotiottelunsa joukkue pelaa VIDA Arenalla.


title: Växjö Lakers HC

text: Ensimmäisellä Elitserien-kaudella joukkueessa pelasi kaksi suomalaista: Tomi Kallio ja Ilkka Heikkinen.


title: Växjö Lakers HC

text: Vaxjö Lakers on pelannut kahtena kesänä Vaasassa Vaasa Cup -harjoitusturnauksessa pelatessaan vielä Allsvenskanissa. Vuonna 2009 joukkue jäi viimeiseksi voittaen yhden ottelun, ja vuoden 2010 finaalissa Vaxjö hävisi Lukolle.


title: Kirjuriaratti

text: Kirjuriaratti ("Leptosittaca branickii") on Etelä-Amerikan Andien alueella elävä papukaija. Sen elinympäristö ulottuu Etelä-Kolumbiasta Ecuadoriin ja Perun keskiosiin. Hans von Berlepsch ja Jan Sztolcman kuvailivat lajin holotyypin Marayniocista Perusta 1894.


title: Gabriel Campillo

text: Gabriel Campillo (19. joulukuuta 1978 Madrid) on espanjalainen raskaan keskisarjan nyrkkeilijä ja WBA-liiton entinen mestari.


title: Gabriel Campillo

text: Campillo debytoi vuonna 2002. Vuonna 2005 hän voitti Espanjan-mestaruuden, kun hän kukisti Juan Nelongon kaikin tuomariäänin kymmeneräisessä ottelussa. Vuonna 2007 Campillo koki ensimmäisen tappionsa, kun Vjatšeslav Uzelkov tyrmäsi hänet kuusieräisessä ottelussa. Ottelussa ratkaistiin WBA-liiton Inter-Continental-mestari.


title: Gabriel Campillo

text: Seuraavan tappion Campillo koki seuraavana vuonna otellessaan EBU-liiton mestaruudesta. 12 erää kestäneen ottelun päätteeksi kaksi tuomaria näki Karo Muratin olleen parempi yhden saadessa ottelun tasan. Vuonna 2009 Campillo pääsi haastamaan WBA-liiton mestari Hugo Hernan Garayn, jonka voitti hajaäänituomiolla.


title: Gabriel Campillo

text: Vuonna 2010 Campillo menetti WBA-liiton mestaruuden 12 eräisen ottelun päätteeksi Beibut Šumenoville puolustaessaan sitä toista kertaa.


title: Gabriel Campillo

text: Vuonna 2012 Campillo otteli IBF liiton mestaruudesta silloista mestari Tavoris Cloudia vastaan mutta hävisi ottelun hajaäänituomiolla täysien erien jälkeen. Tämän jälkeen Campillo otteli tuntemattomampia nyrkkeilijöitä vastaan vaihtelevalla menestyksellä kunnes ilmoitti lopettavansa nyrkkeilemisen vuonna 2015.


title: Gabriel Campillo

text: boxrec.com


title: Raili Hulkkonen

text: Raili Hulkkonen on suomalainen maskeeraaja ja meikkitaiteilija, joka tunnetaan useiden julkisuuden henkilöiden meikkaajana, muun muassa Linnan juhliin. Hulkkonen on toiminut maskeeraajana televisiotuotantoihin sekä moniin elokuviin.


title: Félicien-César David

text: Félicien-César David (13. huhtikuuta 1810 Cadenet – 29. elokuuta 1876 Saint-Germain-en-Laye) oli ranskalainen säveltäjä. Hän jäi orvoksi viisivuotiaana, kouluttautui kuoropoikana Aix-en-Provencessa ja työskenteli siellä joitain vuosia ennen muuttamista Pariisiin vuonna 1830. Pariisissa hän pääsi Pariisin konservatorioon. Hän liittyi vuonna 1832 saint-simonilaisen yhteisön jäseneksi Pariisin lähellä. Yhteisö kuitenkin suljettiin ja sitä johtanut Barthélemy-Proper Enfantin vangittiin; jotkut kannattajat päättivät lähteä muille maille, ja myös David vietti Egyptissä lähes kaksi vuotta ennen paluutaan kotimaahansa.


title: Félicien-César David

text: Félicien-César Davidin läpimurtoteos oli "Le Désert", kolmiosainen sinfoninen oodi tenorille, puhujalle, kuorolle ja orkesterille. Sen sanat ovat Auguste Collinin. Teos esitettiin ensimmäistä kertaa Pariisissa 8. joulukuuta 1844. David saavutti suosiota myös oopperallaan "Lalla Roukh", joka esitettiin ensimmäistä kertaa 12. toukokuuta 1862. Davidista tuli Kunnialegioonan "Officier" vuonna 1862.


title: Félicien-César David

text: Davidin tyyli oli itämainen ja eksoottinen. Hän vaipui kuitenkin unohduksiin pian kuolemansa jälkeen.


title: Mike Delfino

text: Michael ”Mike” Delfino on fiktiivinen henkilö televisiosarjasta Täydelliset naiset. Häntä esittää näyttelijä James Denton. Mike on Susanin aviomies, M.J. Delfinon ja Zach Youngin isä sekä Julie Mayerin isäpuoli.


title: Mike Delfino

text: Sarjan alussa Mike on juuri muuttanut Wisteria Lanen naapurustoon. Ensimmäisessä jaksossa Susan Mayer tapaa hänet Mary Alicen hautajaisissa. Susan ihastuu Mikeen, samoin Edie Britt. Vähitellen Miken ja Susanin suhde syvenee. Mikelle on kuitenkin salaisuus, hän vain esittää ystävällistä naapuruston putkimiestä, mutta yrittää saada salaa selville vuosia aikaisemmin kadonneen tyttöystävänsä, Deirdren kohtalosta. Deirdren isä, Noah palkkasi Miken selvittämään tapauksen, sillä hän on kuolemaisillaan sairauteen ja haluaa tietää mitä hänen tyttärelleen oli tapahtanut.


title: Mike Delfino

text: Susanin ja Miken suhteen edetessä Susan alkaa saada selville palasia Miken menneisyydestä. Susanin epäilykset heräävät hänen tavatessa Kendra Taylorin, salaperäisen naisen Miken menneisyydestä ja myöhemmin löytäessään aseen ja suuren määrän rahaa Miken keittiökaapeista. Ystävänpäiväillallisella Mike pyörtyy ampumahaavan vuoksi, jonka hän väittää olevan itseaiheutettu. Todellisuudessa Mike oli ollut tutkimassa Deirdren kohtaloa ja vanha mies oli ampunut häntä, Miken tutkiessa tämän taloa.


title: Mike Delfino

text: Paul Youngin tapettua Wisteria Lanen asukkaan Martha Hubertin, tämä yrittää lavastaa Miken syylliseksi. Lynetten lapset löytävät Miken autotallista verisiä koruja, jotka liittävät hänet Martha Huberin murhaan. Mike oli kuitenkin ollut Marthan kuoleman aikaan Susanin luona, minkä vuoksi Susan kutsuttaan poliisiasemalle kuulusteluun. Asemalla Susanille selviää, että Mike on aikaisemmin tuomittu kuolemantuottamuksesta sekä huumeiden hallussapidosta vuonna 1987 ja että Miken "itseaheutettu" ampumahaava liittää hänet kaupungin toisella puolella tapahtuneeseen murtoon. Susan lopettaa murtuneena suhteen.


title: Mike Delfino

text: Saatuaan vapaa-aikaa Susanin kiinnostus Youngin perhettä kohtaan syvenee. Hän saa selville, että Mary Alicen oikea nimi on Angela ja lisäksi löytää todisteita Youngin perheen mahdollisesta toisesta lapsesta. Paul antaa Susanin valheellisesti ymmärtää, että Zach tappoi vahingossa pikkusiskonsa Danan. Susan ymmärtää tilanteen, mutta ei ole varma uskooko Paulia. Kun yksityisetsivä (jolle Paul maksoi) vahvistaa tämän valheet, Susan pyytää tätä tutkimaan Miken menneisyyttä. Susan tyrmistyy saadessaan tietää, että mies, jonka Mike surmasi, oli poliisi. Susan ottaa yhteyttä Kendraan toivoen ymmärtävänsä koko tarinan. Kendra selittää, että hänen siskonsa sekä Miken tyttöystävä Deirdre alkoi käyttää huumeita ja joutui vaihtamaan vapautensa seksiin korruptoituneen poliisin kanssa. Yrittäessään suojella Deirdrea ja itseään Mike tappoi vahingossa kyseisen poliisin. Susanin ja Miken suhde alkaa uudelleen ja pari muuttaa yhteen.


title: Mike Delfino

text: Mike saa selville Paul Youngin liittyvän Deirdren murhaan, jolloin hän ottaa Paulin panttivangiksi ja vaatii tältä tietoja. Paul kertoo hänen ja vaimonsa Mary Alicen eläneen aikaisemmin Salt Lake Cityssä, jossa Mary Alice työskenteli vieroituslaitoksessa ja tapasi siellä Deirdren. Yhtenä iltana halutessaan huumeita Deirdre myi parille oman lapsensa, Danan, saadakseen rahaa huumeisiin. Lapsi nimetään uudelleen Zachiksi. Vuosia myöhemmin Deirdre etsi parin käsiinsä ja vaati lastaan takaisin. Mary Alice ei kuitenkaan suostunut Deirdren vaatimukseen vaan puukottaa tätä kuolettavasti. Paul ja Mary Alice tunkivat ruumiin lasten lelulaatikkoon ja hautasivat uima-altaansa alle. Miken tajutessa Zachin olevan hänen poikansa, hän vapauttaa Paulin.


title: Mike Delfino

text: Ensimmäisen kauden lopussa Miken ollessa töissä Susan menee Miken taloon syöttääkseen tämän koiran ja löytää aseistetun Zachin. Zach uskoo Miken vahingoittaneen hänen isäänsä Paulia. Zach käskee Susania odottamaan Miken paluuta voidakseen tappaa tämän.


title: Mike Delfino

text: Toisen kauden alussa Miken palatessa kotiin hän löytää Zachin pitämässä Susania panttivankinaan, mutta Susan saa kuitenkin aseen pois Zachilta. Zach pakenee, jolloin Mike tunnustaa Susanille Zachin olevan hänen biologinen poikansa ja että Deirdre möi hänet Mary Alicelle ja Paulille vuosia aikaisemmin. Susan sanoo Mikelle, että jos tämä jatkaa Zachin etsimistä he eivät voi muuttaa yhteen. Susan ja Mike päättävät jatkaa suhdettaan huolettomammalla tavalla. Susan kuitenkin päättää lopulta hyväksyä Zachin Miken vuoksi. Hän suostuu auttamaan Mikea etsinnöissä ja lopulta Susan löytääkin Zachin. Susan yrittää vakuuttaa Zachin palaamaan kotiin, mutta Zachin mainitessa toivonsa suhteeseen Julien kanssa, Susan antaan Zachille rahaa jotta tämä lähtisi Utahiin etsimää Paulia. Paul palaa Wisteria Lanelle ja Susan olettaa tämän tietävän Zachin olinpaikan. Susan kertoo vastentahtoisesti lähettäneensä Zachin Utahiin ja Paul kertoo asiasta Mikelle. Mike tuntee itsensä petetyksi ja päättää parin suhteen.


title: Mike Delfino

text: Edien poltettua Susanin talon, Mike tarjoaa kodittomalle Susanille asumusta. Susan kuitenkin kieltäytyy. Vähitellen parin välit alkavat kuitenkin lämmetä uudelleen. Kauden viimeisessä jaksossa Susan ja Mike suunnittelevat illallistavansa läheisellä Torch Lake-järvellä, jolla Mike suunnittelee kosivansa. Matkalla illalliselle Orson Hodge kuitenkin ajaa Miken yli ja jättää tämän makaamaan kadulle. Mike kuitenkin selviytyy onnettomuudesta, mutta joutui koomaan joka kestää yhteensä kuusi kuukautta.


title: Mike Delfino

text: Kolmannen kauden alussa Mike on koomassa ja Susan pysyttelee hänen rinnallaan vaikka alkaa ajatella, ettei Mike koskaan herää. Susan alkaa tapailla Ian Hainsworthia, brittiä jonka vaimo Jane on ollut koomassa vuosia. Kun Edie vierailee Miken luona sairaalassa hakemassa CD-soittimensa takaisin, Mike yllättäen herää. Edie saa tietää, että Mike ei muista viimeistä kahta vuotta; hän luulee että on vuosi 2004. Edie näkee mahdollisuutensa tulleen ja valehtelee Susanin kohdelleen Mikea huonosti parin seurusteluaikoina ja ettei pari ollut rakastunut toisiinsa. Mike uskoo Edien valheita ja torjuu Susanin tämän tullessa vierailulle. Mike ei halua kuunnella Susanin selityksiä, varsinkaan saatuaan tietää Ianista. Mike alkaa seurustelemaan Edien kanssa. Edie jättää Miken tämän jouduttua vankilaan epäiltynä Monique Polierin murhasta. Ian lupautuu maksamaan Miken asianajokulut, jos Susan lupaa ettei enää koskaan tapaa Mikea.


title: Mike Delfino

text: Päästyään vankilasta Mike alkaa käydä hypnoterapeutilla saadakseen selvyyttä menetettyihin muistoihin. Pian hän muistaakin olleensa Moniquen kotona putkitöissä tämän kuolin iltana ja muistaa Orsonin vierailleen Moniquen luona samana iltana ja olevan todennäköisesti murhaaja. Mike ja Orson ajautuivat tappeluun sairaalan katolla jolloin Orson tippui alas parkkipaikalle. Orson selviää putouksesta kuitenkin hyvin vähäisin vammoin. Mike ei lopulta joudu vankilaan sillä poliisit löytävät Orsonin entisen vaimon Alman kuolleena ja tämän jättämän viestin sekä Moniquen hampaat.


title: Mike Delfino

text:
Miken muistin palatessa pätkittäin, hän alkaa muistaa aikoneensa kosia Susania ennen onnettomuuttaan. Mike saa kuulla Susanin ja Ianin olevan kihloissa ja on asiasta hyvin harmissaan, sillä hypnotisoijan vuoksi hän nyt muistaa Susanin kanssa vietetyn ajan.
Mike haastaa Ianin pelaamaan pokeria Susanista ja Ian voittaa. Mike perääntyy, mutta panostaa taas Susaniin. Pian Mike ja Ian myöntävät pelanneensa Susanista pokeria, jolloin Susan peruu häät ja sanoo ettei halua nähdä kumpaakaan miestä enää ikinä. Susan kuitenkin lopulta kunnioittaa antamaansa lupausta ja aikoo mennä naimisiin Ianin kanssa. Ian kuitenkin sanoo, ettei voi viettää loppuelämäänsä Susanin kanssa miettien vieläkö tämä rakastaa Mikea, ja jättää Susanin. Susan tajuaa rakastavansa Mikea. Susan ja Mike palaavat yhteen ja menevät kihloihin. Pari menee naimisiin seremoniassa keskellä metsää vain Julie todistajanaan.


title: Mike Delfino

text: Neljännellä kaudella Mike ja Susan saavat tietää odottavansa lasta. Mike stressaantuu raha-asioista ja alkaa käyttää yliajon aiheuttamiin kipuihin reseptilääkkeitä joihin hän jää pian koukkuun. Bree saa tämän selville ja kertoo asiasta Susanille, joka uskoo vasta itse nähtyään pillerit. Kun Miken huumediileri ei enää myy tälle pillereitä, hän kiristää lääkkeitä Adamilta ja Orsonilta. Susan kuitenkin uhkaa jättävänsä Miken, jollei tämä mene vieroitukseen ja Mike tottelee.


title: Mike Delfino

text: Tornadon iskettyä Wisteria Lanelle Bree, Orson ja heidän uusi vauvansa Benjamin muuttavat väliaikaisesti Susanin luokse. Orson alkaa kävellä unissaan ja tunnustaa eräänä yönä unessa ollessaan Julielle ajaneensa Miken yli. Julie kertoo Mikelle, joka antaa Orsonille anteeksi. Susan ja Mike saavat terveen pojan, joka nimettään Maynard James Delfinoksi, Miken isoisien mukaan. Poika tunnetaan paremmin nimellä M.J.


title: Mike Delfino

text: Viiden vuoden aikana, jotka sijoittuvat neljännen ja viidennen kauden väliin, Susan ja Mike joutivat autokolariin, jossa toisesta autosta kuolivat äiti ja tytär. Vaikka Susan ajoi Mike otti syyn niskoilleen koska Susan ei löytänyt ajokorttiaan onnettomuuden jälkeen. Susan tuntee syyllisyyttä Paige ja Lila Dashin kuolemasta vaikka Mike yrittääkin vakuuttaa ettei syy ollut hänen. Mike ja Susan eivät olleet kolarin aiheuttajia, vaan toinen auto joka ajoi heidän eteensä ja jonka matkustajat Lila ja Paige Dash kuolivat saamiinsa vammoihin.


title: Mike Delfino

text: Viidennellä kaudella Mike ja Susan ovat eronneet. Mike työskentelee pitkiä päiviä kaukana, jonka vuoksi hän jää paitsi poikansa elämästä. Sen vuoksi Mike muuttaa Susania vastapäätä olevaan taloon. Mike alkaa tapailla Katherine Mayfairia. Susan musertuu kuullessaan Miken muuttavan Katherinen luo.


title: Mike Delfino

text: Naapuruston uusimmalla asukilla Edie Brittin miehellä, Dave Williamsilla (oikeasti Dash) on salaisuus: hän luulee Miken olleen syyllinen kolariin, jossa hänen vaimonsa ja tyttärensä kuolivat ja aikoo tappaa tämän. Dave huijaa Mikea ja ystävystyy tämän kanssa. Miehet perustavat yhdessä bändin. Myöhemmin Dave sytyttää clubin, jossa Mike bändeineen on esiintymässä, palamaan. Mike jää vangiksi tulen keskelle ja menettää tajuntansa. Dave päättää kuitenkin pelastaa Miken hengen, koska haluaa Miken kärsivän perheensä surmaamisesta.


title: Mike Delfino

text: Edie saa Daven todellisen henkilöllisyyden selville, mutta kuolee ennen kuin ehtii kertoa asiasta kenellekään. Edien kuoleman jälkeen Susan yrittää lohduttaa Edien miestä Davea. Susan selittää Davelle totuuden omasta auto-onnettomuudestaa ja kuinka syyllisyys rikkoi hänen avioliittonsa. Susan ei tiedä, että Dave on Lila Dashin aviomies ja Paigen isä, joka on janonnut kostoa perheensä tappajalle.


title: Mike Delfino

text: Mike menee kihloihin Katherinen kanssa. Pari on lähdössä matkalle mennäkseen naimisiin. Samaan aikaan Dave kutsuu Susanin ja M.J.:n kalastamaan, aikoen tappaa M.J. kuten Susankin tappoi hänen lapsensa. Dave jättää jälkeensä videonauhan jossa hänen suunnitelmansa on. Mike löytää filmin ja jättää Katherinen lentokentälle varoittaakseen Susania ja M.J.:tä. Dave käskee Mikea tulemaan kolaripaikalle. Dave sitoo Susanin tiensivuun ja aikoo ajaa auton, jonka kyydissä M.J. on Miken autoa päin. Syyllisyys kuitenkin vainoaa Davea ja tämä päästääkin M.J.:n ulos autosta. Dave törmää Miken autoon, mutta kumpikaan ei loukkaannu vakavasti. Kausi loppuu, kun Mike menee naimisiin tuntemattoman naisen kanssa.


title: Mike Delfino

text: Kuudennen kauden alussa Miken morsiameksi varmistuu Susan, mistä Katherine on erittäin mustasukkainen. Katherine tulee pilaamaan häät, Mike kuitenkin vaatii tätä lähtemään. Katherine jatkaa Miken liehittelyä uskoen tämän vieläkin rakastavan itseään eikä Susania. Susanin ollessa Julien luona sairaalassa Katherine vierailee Miken luona, suutelee tätä ja kertoo olevansa tämän tukena. Sen jälkeen Katherine kertoo Orsonille Miken tehneen aloitteen, toivoen sanan kulkeutuvan Susanin korviin. Katherine kertoo Breelle Miken aikovan jättää Susanin ja palaavan tämän luo. Eräänä iltaa Katherine soittaa Miken korjaamaan talossaan olevaa vuotoa. Susan epäilee Katherinea ja lähtee Miken mukaan. Susan livahtaa Katherinen makuuhuoneeseen ja näkee ruusuja sekä kynttilöitä kaikkialla tajuten Katherinen aikovan vietellä Miken. Susan ja Katherine tappelee ja putoavat lopulta ammeeseen.


title: Mike Delfino

text: Katherine sanoo M.J.:lle Susanin olevan paha ihminen, joka varasti Miken häneltä. Mike suuttuu ja sanoo, ettei koskaan rakastanut Katherinea ja ajatteli koko ajan vain Susania. Katherine pyytää Mikeä puukottamaan häntä ja ojentaa tälle veitsen. Veitseen jää Miken sormen jäljet. Miken lähdettyä Katherine soittaa hätänumeroon ja puukottaa itseään syyttäen kaikesta Mikea. Katherine sanoo poliiseille, että Mike puukotti häntä, ja Mike sanoo että se ei ole totta. Poliisit kumminkin löytävät Miken sormenjäljet veitsestä ja Mike joutuu vankilaan. Susanin tietäessä totuuden hän soittaa Katherine tyttärelle Dylanille ja saa selville Katherinen uskotelleen tälle olevansa onnellisesti naimisissa Miken kanssa. Dylan saapuu Fairviewhin ja puhuttuaan vankilassa Mikelle, Dylan uskoo äitinsä tarvitsevan hoitoa. Dylanin lähestyessä Katherinea, tämä saa lopullisen hermoromahduksen ja joutuu hoitoon.


title: Mike Delfino

text:
Kuudennen kauden lopussa selviää, että Mike on suurissa veloissa, ja lainaa Carlos Solisilta 50 000. Miehet päättävät, etteivät he kerro kenellekään, mutta Susan saa asian kuitenkin selville. Miken auto ulosmitataan, jolloin Miken on kerrottava velkojen määrä vihdoin Susanille. Yhdessä he tulevat siihen tulokseen, että ainoa vaihtoehto on muutta halvempaan asuntoon ja vuokrata talo.
Talon vuokaa Paul Young, Miken entinen vihollinen.